दक्खिन भारत के एगो प्रमुख नदी\nगोदावरी नदी दक्खिन भारत में बहे वाली एगो महत्वपूर्ण नदी ह। ई महाराष्ट्र से निकल के बंगाल के खाड़ी में गिरेले। गोदावरी नदी भारत के दूसरी सभसे लमहर नदी हवे, गंगा नदी के बाद। एकरा निकसे के सोता महाराष्ट्र के त्रयंबकेश्वर में बा। इहाँ से निकसे के बाद ई 1,465 किलोमीटर (910 मील) के दूरी तय करे ले जेकरे दौरान ई महाराष्ट्र (48.6 %), तेलंगाना (18.8 %), आंध्र प्रदेश (4.5 %), छत्तीसगढ़ (10.9 %), मध्य प्रदेश (10.0 %), ओडिशा (5.7 %), कर्नाटक (1.4 %) आ पुद्दुचेरी (यनम) से हो के गुजरे ले आ अंत में बंगाल के खाड़ी में अपने सहायिका सभ के बिसाल नेटवर्क से एकट्ठा कइल पानी गिरावे ले। एक थाला (बेसिन) लगभग 312,812 किमी2 (120,777 वर्ग मील) एरिया पर बिस्तार लिहले बा आ एह तरीका से ई भारतीय उपमहादीप के सभसे बिसाल नदी थाला सभ में से एक हवे; खाली गंगा आ सिंधु नदी के थाला एकरा ले बड़हन बाने। लंबाई, थाला के साइज आ कुल पानी के बहाव, सभ मामिला में ई प्रायदीपी भारत के सभसे बड़ नदी ठहरे ले; मुला एही कारन एकरा के दक्खिन गंगा के उपाधि दिहल गइल होखी।\nगोदावरी पर बनल एगो बंधा\nमहाराष्ट्र, तेलंगाना, छत्तीसगढ़, आंध्र प्रदेश, पांडिचेरी (यनम)\nदक्खिन भारत, पच्छिम भारत\n- बायें से बाणगंगा, कादवा, शिवना, पूर्णा, कदम, प्राणहिता, इंद्रावती, तालिपेरु, सबरी\n- दहिने से नासार्दी, दरना, प्रवरा, सिंदफाना, मांजरा, मनेर, किन्नारासनी\n- लोकेशन ब्रह्मगिरि पहाड़ी, त्र्यंबकेश्वर, नासिक, महाराष्ट्र, भारत\n- ऊँचाई 920 मी (3,018 फीट)\n- निर्देशांक 19°55′48″N 73°31′39″E / 19.93000°N 73.52750°E / 19.93000; 73.52750\n- लोकेशन अंतर्वेदी, बंगाल के खाड़ी में, पूर्ब गोदावरी, आंध्र प्रदेश, भारत\n- निर्देशांक 17°0′N 81°48′E / 17.000°N 81.800°E / 17.000; 81.800निर्देशांक: 17°0′N 81°48′E / 17.000°N 81.800°E / 17.000; 81.800 \n1,465 किमी (910 मील)\n312,812 किमी2 (120,777 वर्ग मील)\n- औसत 3,505 m3/s (123,778 cu ft/s) \n- पोलावरम (1901–1979) 3,061.18 m3/s (108,105 cu ft/s) \nगोदावरी के रास्ता के नक्शा\nहिंदू ग्रंथ सभ एह नदी के बरनन सदियन से मिले ला आ एकरे थाला में बहुत समृद्ध संस्कृति के बिकास भइल बा। पछिला कुछ दशक में, नदी के धारा रोक के कई गो बंधा बनावल गइल बाड़ें जिनहन से एकर बहाव रुकल बा। एह नदी के डेल्टा वाला इलाका में जनघनत्व 729 ब्यक्ति/किमी2 — देस के औसत के लगभग दुन्ना बाटे, आ ई डेल्टाई इलाका ख़तरा में भी बतावल जा रहल बा अगर समुंद्र तल में चढ़ाव होखे।\n1 बहाव मारग\nगोदावरी नदी महाराष्ट्र में नासिक के लगे पच्छिमी घाट के पहाड़ी से निकसे ले, एकर उदगम से अरब सागर बस के दूरी पर बाटे। ई नदी कुल के लंबाई तय करे ले, पहिले पूरुब मुँह के दक्कन के पठार में, फिर दक्खिन-पूरुब मुँह के हो जाले आ आंध्र प्रदेश के पच्छिम गोदावरी जिला आ पूर्ब गोदावरी जिला में प्रवेश करे ले, एकरा बाद आगे बढ़ के ई दू गो मुख्य धारा में बँट जाले आ बिसाल डेल्टा बनावे आ राजमुंद्री के लगे डोलेश्वरम बैराज के आगे बंगाल के खाड़ी में गिर जाले।\nगोदावरी नदी के थाला (बेसिन) के कुल रकबा करीबन बाटे , ई भारत देस के कुल रकबा के लगभग दसवाँ हिस्सा बाटे आ यूनाइटेड किंगडम आ आयरलैंड के मिला के दुनों के बरोबर बाटे। नदी के लंबाई के तीन खंड में बाँटल जाला:\nऊपरी (मांजरा नदी से संगम से पहिले)\nबिचला (मांजरा के संगम से प्राणहिता के संगम ले)\nनिचला (प्राणहिता के संगम के बाद)\nई तीनों हिस्सा मिला के नदी के कुल बेसिन के 24.2 % हिस्सा होखे ला। एह नदी के सालाना बहाव बाटे आ लगभग आधा हिस्सा के बिबिध प्रोजेक्ट सभ द्वारा लाभ खातिर इस्तेमाल कइल जा रहल बाटे (जइसे कि पनबिजली खातिर)। एह नदी के पानी के राज्यन के बीचा में (रिपरियन स्टेट्स) बँटवारा गोदावरी वाटर डिस्प्यूट ट्रिब्यूनल द्वारा होखे ला। नदी के बहाव में बाढ़ वाला बहाव भारत के सभसे बेसी बाढ़ बहाव वालन में से एक हवे, 1986 में बाढ़ में ई बहाव 3.6 मिलियन क्यूसेक रिकार्ड कइल गइल रहे, 1 मिलियन क्यूसेक सालान नॉर्मल बाढ़ के बहाव होखे ला।\nगोदावरी नदी के मुख्य सहायिका नदी सभ के दू हिस्सा में बाँटल जा सके ला: बायें से आ के एह में पूर्णा, प्राणहिता, इंद्रावती आ सबरी नदी आ के मिले लीं के पूरा कैचमेंट एरिया के 59.7 % हिस्सा हवे, दाहिने से आ के मिले वाली नदी प्रवरा, मांजरा आ मनेर नदी बाड़ीं जे 16.1 % कैचमेंट एरिया कभर करे लीं।\nप्राणहिता नदी एकर सभसे महत्व वाली सहायिका हवे आ एकरे कुल थाला के 34 % एही नदी के थाला हवे। भले प्राणहिता के लंबाई बस होखे, एकरे सहायिका सभ में वर्धा, वेणगंगा आ पेनगंगा नियर बिसाल नदी बाड़ी जे लगभग पूरा बिदर्भ प्रदेश आ सतपुड़ा पहाड़ के दक्खिनी ढाल कभर करे लीं। इंद्रावती एकर दुसरी सभसे बड़हन सहायिका हवे जे ओडिशा के कालाहांडी आ नबरंगपुर के आ छत्तीसगढ़ के बस्तर एरिया ले "लाइफलाइन" कहाले। प्राणहिता आ इंद्रावती के उप-बेसिन सभ के बिस्तार के चलते इनहन के अपने आप में नदी मानल जाला। मांजरा लंबाई में एकर सभसे बड़हन (सभसे लमहर) सहायिका हवे आ एह पर निजाम सागर बान्ह बाटे। पूर्णा एगो महत्त्व वाली सहायिका हवे जे महाराष्ट्र के मराठवाड़ा नियर पानी के कमी वाला एरिया से हो के बहे ले।\nDrainage basin of the Godavari\nUpper, middle, and lower basins of the Godavari (24.2%)\nMajor tributaries of the Godavari river\nPravara Right Pravara Sangam, Nevasa, Ahmednagar, Maharashtra 463 मी\n(1,519 फीट) 208 किमी\n(129 मील) 6,537 किमी2\n(2,524 वर्ग मील)\nPurna Left Jambulbet, Parbhani, Marathwada, Maharashtra 358 मी\n(1,175 फीट) 373 किमी\n(232 मील) 15,579 किमी2\n(6,015 वर्ग मील)\nManjira Right Kandakurthi, Renjal, Nizamabad, Telangana 332 मी\n(1,089 फीट) 724 किमी\n(450 मील) 30,844 किमी2\n(11,909 वर्ग मील)\nManair Right Arenda, Manthani, Peddapalli, Telangana 115 मी\n(377 फीट) 225 किमी\n(140 मील) 13,106 किमी2\n(5,060 वर्ग मील)\nPranhita Left Kaleshwaram, Mahadevpur, Jayashankar Bhupalpally, Telangana 99 मी\n(325 फीट) 113 किमी\n(70 मील) 109,078 किमी2\n(42,115 वर्ग मील)\nIndravati Left Somnoor Sangam, Sironcha, Gadchiroli, Maharashtra 82 मी\n(269 फीट) 535 किमी\n(332 मील) 41,655 किमी2\n(16,083 वर्ग मील)\nSabari Left Kunawaram, East Godavari, Andhra Pradesh 25 मी\n(82 फीट) 418 किमी\n(260 मील) 20,427 किमी2\n(7,887 वर्ग मील)\nOther than these7principal ones, it has many smaller but significant ones draining into it. Indravati river floodwaters overflow into the Jouranala which is part of Sabari basin. A barrage at 19°7′19″N 82°14′9″E / 19.12194°N 82.23583°E / 19.12194; 82.23583 (Jouranala barrage) is constructed across the Indravati river to divert Indravati water in to Sabari river for enhanced hydropower generation.\nप्रणहिता सहायक नदी के संगम तक ले मुख्य गोदावरी नदी के पूरा तरीका से बांध कइल गइल बा जेह से कि उपलब्ध पानी के सिंचाई खातिर इस्तेमाल कइल जा सके। हालाँकि, एकर मुख्य सहायक नदी प्रन्हिता, इंद्रवती आ शबरी जे बेसिन के निचला हिस्सा में जुड़ल बाड़ी, मुख्य गोदावरी के तुलना में तीन गुना ढेर पानी ले जालीं। साल 2015 में आंध्र प्रदेश में स्थित प्रकाशम बैराज में पानी के उपलब्धता बढ़ावे खातिर पट्टीसीमा लिफ्ट योजना के मदद से पोलावरम दाहिना किनारे के नहर के चालू क के पानी के अधिशेष गोदावरी नदी के जल घाटा वाला कृष्णा नदी से जोड़ल गइल बा। गोदावरी नदी बेसिन में भारत के कौनों अउरी नदी बेसिन के तुलना में ढेर बाँध सभ के निर्माण होला। नदी बेसिन में स्थित कुछ बांध निम्नलिखित बाड़ें:\nगंगापुर बाँध : ई एगो बड़हन मिट्टी भरल बाँध हवे जेह में सकल पानी के भंडारण 215.88 मिलियन घन मीटर बाटे, आ ई नासिक शहर से 10 किमी (6.2 मील) ऊपर के ओर स्थित बा। गंगापुर बंद सागर के नाँव से जानल जाए वाला ई जलाशय नासिक शहर के पीये के पानी उपलब्ध करावे ला आ एकलाहरे में नीचे के ओर स्थित थर्मल पावर स्टेशन के भी पानी के आपूर्ति करे ला।\nजयकवाड़ी बांध : पैठन के लगे स्थित इ भारत के सबसे बड़ माटी के बांध में से एक बा। ई बाँध किनारे के किनारे बाढ़ के दोहरी समस्या के समाधान खातिर बनावल गइल रहे, मानसून के महीना में, आ सूखा के, साल के बाकी हिस्सा में, मराठवाड़ा इलाका में। दू गो 'बाँया' आ 'दाहिना' नहर से नंदेद जिला तक के उपजाऊ जमीन के सिंचाई होला। ई बाँध औरंगाबाद आ जलना, महाराष्ट्र के औद्योगिक बिकास में योगदान देले बा। परभनी, नंदेद आ बीड जिला में सिंचाई के संभावना के अउरी बढ़ावे खातिर मजलगांव बांध के निर्माण भी जयकवाड़ी स्टेज2के तहत कईल जाला।\nविष्णुपुरी बैराज: एशिया के सभसे बड़ लिफ्ट सिंचाई परियोजना, विष्णुपुरी प्रकाश के निर्माण नदी पर नांदेद शहर से5किमी (3.1 मील) के दूरी पर कइल गइल बा।\nगोदावरी नदी बेसिन के बाहर प्रवरा सहायक नदी के पानी के एगो पश्चिम बहत नदी में मोड़ के जलविद्युत उत्पादन खातिर घाटघर बांध बनावल गइल जवन अरब सागर से जुड़ल बा।\nगोदावरी नदी जलग्रहण क्षेत्र के कुछ हिस्सा के मिला के पच्छिम में बहत वैतरना नदी के पार ऊपरी वैतरना जलाशय बनावल गइल। एह जलाशय में जब्त गोदावरी पानी के जलविद्युत पैदा कइला का बाद मुंबई शहर के पेयजल सप्लाई खातिर नदी बेसिन का बाहर डायवर्ट कर दिहल जाला.\nश्रीराम सागर बांध : आदिलाबाद आ निजामाबाद जिला के सीमा पर गोदावरी नदी पर ई एगो अउरी बहुउद्देशीय परियोजना बा। ई निजामाबाद से 60 किलोमीटर दूर पोचाम्पड शहर के लगे बा। एकरा के द हिंदू द्वारा "तेलंगाना के एगो बड़हन हिस्सा खातिर जीवन रेखा" बतावल गइल बा। ई करीमनगर, वारंगल, आदिलाबाद, नलगोंडा, आ खम्माम जिला सभ में सिंचाई के जरूरत के पूरा करे ला आ बिजली भी पैदा करे ला।\nसर आर्थर कॉटन बैराज के निर्माण सर आर्थर कॉटन द्वारा 1852 में कइल गइल।1987 के बाढ़ में एकरा के नुकसान भइल, आ एकरे तुरंत बाद बैराज सह रोडवे के रूप में फिर से बनावल गइल आ इनके नाँव पर एकर नाँव रखल गइल। ई सड़क मार्ग पूर्वी गोदावरी के राजामुंद्री आ पश्चिम गोदावरी के विजयेश्वरम के जोड़त बा। एह बैराज के सिंचाई नहर सभ भी राष्ट्रीय जलमार्ग4के हिस्सा हवें।\n↑ Godāvari River GEOnet Names Server पर\n↑ कुमार, राकेश; सिंह, आर. डी.; शर्मा, के. डी. (10 सितंबर 2005). "Water Resources of India" [भारत के जल संसाधन] (PDF). करेंट साइंस. बंगलौर: Current Science Association. 89 (5): 794–811. पहुँचतिथी 13 अक्टूबर 2013.\n↑ "Sage River Database". ओरिजनल से 21 जून 2010 के पुरालेखित. पहुँचतिथी 16 जून 2011.\n↑ "Integrated Hydrological DataBook (Non-Classified River Basins)" (PDF). Central Water Commission. प. 9. पहुँचतिथी 2015-10-13.\n↑ "Basins" (English में). India-wris.nrsc.gov.in. पहुँचतिथी 2018-09-22.\n↑ "Dakshina Ganga (Ganga of South India) – River Godavari". Important India. पहुँचतिथी 2015-10-21.\n↑ South Asia Network on Dams Rivers and People (2014). "Shrinking and Sinking Deltas: Major role of Dams in delta subsidence and effective sea level rise" (PDF). पहुँचतिथी 15 जनवरी 2016.\n↑ "Hydrology and water resources information for India". www.nih.ernet.in. National Institute of Hydrology, India. ओरिजनल से 21 April 2015 के पुरालेखित. पहुँचतिथी 19 October 2015.\nविकिमीडिया कॉमंस पर संबंधित मीडिया Godavari River पर मौजूद बा।\nRivers Network: Godavari watersheds webmap Archived 28 September 2019वेबैक मशीन पर .\n"Godavari" . एन्साइक्लोपीडिया ब्रिटैनिका. 12 (11वाँ संस्क.). 1911. प. 170.\n"https://bh.wikipedia.org/w/index.php?title=गोदावरी_नदी&oldid=721397" से लिहल गइल\nLast edited on 25 मई 2022, at 07:19


केन्द्र का लगे भोजपुरी के संवैधानिक मान्यता ला दिल्ली सरकार प्रस्ताव भेजी – Anjoria\nभोजपुरी समाज दिल्ली के अध्यक्ष अजीत दुबे के मैथिली-भोजपुरी अकादमी के उपाध्यक्ष बनवला खातिर दिल्ली के मैथिली आ भोजपुरी भाषी आ पूर्वांचल के अनेके संस्था के पदाधिकारी दिल्ली के मुख्यमंत्री शीला दीक्षित से उनका आवास पर भेट कर के आपन आभार जतवलें.\nअजीत दुबे कहलन कि शीला जी हमेशा पूर्वांचलवासियन के मान-सम्मान बढवले बाड़ी आ एही चलते भोजपुरिया जनमानस उनुका से निहोरा करत बा कि दुनिया के करोड़ो लोग के भाषा आ पूर्वांचल के सबले बड़की भाषा भोजपुरी के संवैधानिक मान्यता, जवना ला केंद्र सरकार सैद्धांतिक रूप से मन बना चुकल बिया, खातिर दिल्लीओ सरकार केंद्र से निहोरा करे. मुख्यमंत्री भरोसा दिहली कि एह बाबत एगो प्रस्ताव पास कर के केंन्द्र का लगे भेजल जाई. साथही आश्वस्त कइली कि अकादमी के सांस्कृतिक गतिविधियन ला धन के कमी ना होखे दिहल जाई. मुख्यमंत्री के संसदीय सचिव आ विधायक मुकेश शर्मा दिल्ली के विकास में पूर्वांचलियन के मजगर भूमिका देखत एह लोग के अगिला चुनाव में पर्याप्त टिकट देबे के गोहार लगवले.\nएह मौक पर अकादमी के संस्थापक उपाध्यक्ष अनिल मिश्रा, दिल्ली कांग्रेस पूर्वांचल प्रकोष्ठ के अध्यक्ष शिवाराम पाण्डेय, निगम पार्षद सत्येन्द्र राणा, पूर्वांचल एकता मंच के संरक्षक हरेन्द्र प्रताप सिंह, पूर्वांचल जनहित मोर्चा के अध्यक्ष श्रीकांत यादव, एन एस यू आई दिल्ली प्रदेश सचिव आकाशदीप आ संजय पोद्दार, कांग्रेस नेता दीपक अरोडा, वीर कुंवर सिंह फाउण्डेशन के अध्यक्ष निर्मल सिंह, भोजपुरी समाज दिल्ली के उपाध्यक्ष प्रदीप पाण्डेय, मेजर बी. के. सिंह आ लल्लन तिवारी अउर संयोजक विनयमणि त्रिपाठी, सांस्कृतिक मंत्री वी. के. सिंह, मंत्री जितेन्द्र तिवारी, राकेश परमार, अजीत पाण्डेय, कार्यालय मंत्री देवकान्त पाण्डेय आ अउरी पदाधिकारी, पत्रिका भोजपुरी पंचायत के संपादक कुलदीप श्रीवास्तव, राजधानी कॉलेज के अध्यक्ष नीरज मिश्रा आ सत्यवती कॉलेज के अध्यक्ष रविशंकर अउर अनेके पत्रकार आ बुद्धिजीवी मौजूद रहलें.


Malikayin ke pati No one is now spotless in Lalus family Bhojpuri - Bhojpuri में पढ़ें मलिकाइन के पाती- लालू जादो के खानदान में अब केहू नइखे बांचल बेदाग – News18 हिंदी\nBhojpuri में पढ़ें मलिकाइन के पाती- लालू जादो के खानदान में अब केहू नइखे बांचल बेदाग\nलालू जादो के खानदान में देखल जाव त बेटियन के छोड़ के केहू बेदाग अब नइखे बांचल. लालू त पहिलहीं से चारा घोटाला के कई ममिला में सजाय काट रहल बाड़े, अब चारा घोटाला के सबसे बड़ केस के सुनवाई एही महीना से शुरू होखे वाला बा. राबड़ी देवी, बेटी मीसा भारती, दामाद आ दुनू बेटा जांच के घेरा में आइए गइल बा लोग.\nLast Updated : January 03, 2022, 15:37 IST\nपांव लागीं मलिकार ! लालू जादो फेर जेल जइहें का मलिकार. पांड़े बाबा बतावत रहुवीं कि जवना चारा घोटाला में उनका सजाय भइल बा, ओही घोटाला के एगो बड़का केस एही महीना में खुले वाला बा. रांची में कवनो डोरंडा कोषागार से पइसा निकलला के केस में एही महीना में जज साहेब फसिला सुना सकेले. एहू में अगर उनका सजाय हो जाता त फेर एक बेर जेल जाये के नौबत आ जाई. अबे ऊ इलाज खातिर जामिन पर बाड़े. लालू जादो के खानदान में देखल जाव त बेटियन के छोड़ के केहू बेदाग अब नइखे बांचल. लालू त पहिलहीं से चारा घोटाला के कई ममिला में सजाय काट रहल बाड़े, अब एही घोटाला के सबसे बड़ केस के सुनवाई एही महीना में शुरू होखे वाला बा. फसिला उमेद बा कि एही महीना में हो जाई. राबड़ी देवी, बेटी मीसा भारती, दामाद आ दुनू बेटा त जांच के घेरा में आइए गइल बा लोग. अबही ले बड़कू बेटा तेज परताप बांचल रहले हां, बाकिर उनहूं पर कवनो ममिला अब दरज हो गइल बा. पांड़े बाबा बतावत रहुवीं कि समस्तीपुर से जब तेज परताप चुनाव लड़ले त हलफनामा में जेतना संपत बतवले, ओकरा से बेसी संपत उनका लगे बा. एही के कहल जाला मलिकार- जस करनी, तस भोग ही पावा.\nपांड़े बाबा कहत रहुवीं कि कोट कहले बा कि एह ममिला में जेतना लोग के नांव बा, सभकर हाजिर भइल जरूरी बा. चारा घोटाला के ई सबसे बड़ केस बा. एह केस में 112 आदमी के नांव बा. लालू समेत 99 लोग का ओर से बहस अबले भइल बा. बाकी जने का ओर से एही महीना में बहस हो सकेला. जेतना लोग के बहस पूरा हो गइल बा, ओइमें एक-दू जने त दुनिया से विदा भी हो गइल बाड़े. एही से कोट केस में शामिल सभकर हाजिरी जरूरी क दिहले बा. एकरा से ई पता चल जाई कि अबे केतना लोग जिंदा बा. लालू जादो जामिन पर बाड़े आ दिल्ली में उनकर इलाज होता. एह से उनका हाजिरी से छूट मिल सकेला. अइसन भइल त उनका ओर से उनकर वकील हाजिर होइहें.\nई त भइल चारा घोटाला के बतकही. एही बीचे इनकम टेक्स विभाग लालू जादो के नतइत लोग के बेनामी 12 गो संपत जपत कइले बा. एइमें लालू के बेटी मीसा भारती, बेटा तेजस्वी जादो आ जनाना राबड़ी देवी के भी संपत बा. लालू जादो के सीबीआइ कोट चारा घोटाला से जुड़ल कई ममिला में अलग-अलग सजा सुनवले बा. कोट चाईबासा, दुमका, देवघर कोषागार से अवैध तरीका से पैसा निकासी के ममिला में लालू के सजाय सुना चुकल बा. अब डोरंडा वाला ममिला में सुनवाई चल रहल बा, जवना में एही महीना में फसिला आवे के उमेद बेसी बा.\nपांड़े बाबा बतावत रहुवीं कि लालू जादो आ तीर छाप के नेता जगदीश शर्मा जब चारा घोटाला में दोषी करार दिहल गइल लोग त लोकसभा से ओह लोगन के अजोग ठहरावल गइल रहे. एकरा बाद लालू जादो के लोकसभा के मेंबरी खतम हो गइल रहे. लालू ओकरा बाद 11 साल ले चुनाव ना लड़ सकत रहले. एह बीचे सीबीआई कोट से उनकर सजाय के सिलसिला शुरू भइल त अबहीं ले चलते बा. एह बीचे ऊ रांची जेल में रहले हां. तबीयत खराब भइला के वजह से उनका के दिल्ली ले जाये के छूट मिल गइल आ एकरा खातिर अबे उनका जमानत मिलल बा. नवका चुनाव कानून में संसद के मेंबरी गंवावे वाला लालू जादो पहिला एमपी आदमी रहले.\n1997 में जब सीबीआई लालू के खिलाफ चारा घोटाला ममिला में आरोप-पत्र दाखिल कइलस त ओह बेरा ऊ बिहार के मुखमंतरी रहले. आरोप पत्र अइला के बाद उनका मुखमंतरी के गद्दी छोड़े के परल रहे आ तब ऊ राबड़ी देवी के मुखमंतरी बना दिहले. अपने ललटेन छाप पाटी के परसीडेंट बन गइले. उनका जेल में जाये के परल, बाकिर जेले से ऊ सरकार चलावत रहले. मोटामोटी सतरह साल तक मुदमा चलला के बाद सीबीआई स्पेशल कोट3अक्टूबर 2013 के पांच साल के जेल आ पच्चीस लाख रुपया के जुर्माना के सजाय सुनवलस.\nडोरंडा कोषागार से 139.35 करोड़ रुपया के अवैध निकासी से जुड़ल ममिला में लालू जादो के अलावा, जगदीश शर्मा, डॉ. आरके शर्मा, ध्रुव भगत, पांच जने आइएएस, 30 जने जानवर के डागदर, छह जने एकाउंटेंट आ 56 जने सप्लायर शामिल बाड़े. एह ममिला में पिछलका बेर के सुनवाई में लालू का ओर से बहस भइल रहे. उनकर वकील कहले कि 1990 में स्कूटर, बाइक से मवेशी ढोआइल रहे. एकरा खातिर कोषागार से 26 हजार रुपये निकलाइल रहे. ओइमें लालू जादो के कवनो हाथ ना रहे. एइमें लालू कहीं से दोषी नइखन. अब फेर बहस होखे वाला बा.\nई कुल्हि त कहे वाला बात ह मलिकार. चोर कबो अपना के चोर कहेला का. बाकिर सीबीआई कोट अबे ले जवनी गंतिया लालू भा चारा घोटाला से जुड़ल केस में जेतना लोग के सजाय सुनवले बा, ओह से हमरा नइखे बुझात कि एहू केस में उनकर बखसाइस होखे वाला बा. एही के कहल जाला मलिकार- जस करनी, तस भोग ही पावा. हमरा इयाद परता सफी साहेब के एगो गीत के लाइन- जइसन करबअ, ओइसन पइब, ई दस्तूर पुराना बा. अब रउरे बताईं मलिकार कि पइसा खातिर अपने एह उमिर में लालू जादो गजन त सहते बाड़े, घर-परिवार के भी अइसन दागी बना दिहले कि केहू कबो जेल जा सकेला.\nऊपरवार खेत में बावग हो गइल. चंवर में एह महीना के आखिर ले बोअनी हो जाये के उमेद बा. खेत सूखल नइखी सन. सरदी-खोंखी आ बोखार एतना सजोर चलल बा कि जेनही जेकरा के देखीं, छींकते-खोंखत बा. हमरा बुझाता मलिकार कि इहे करोना ह. अबे ले हमनी ठीक बानी सन. लड़िकन के त हम दुआर छोड़ के कहीं जाहीं ना दीले. पांड़े बाबा हमरा से बेसी ओकनी के डांटत-हरकावत रहीले. गरजियन खानी उहां के सभकर हाल-चाल पूछत रहीले. झमड़ा पर लउकी खूबे लटकल बा. रउरा लउकी रूचेला. रहितीं त खूब तरकारी मिलित.\nFIRST PUBLISHED : January 03, 2022, 15:37 IST


भोजपुरी सिनेमा का परदा पर चुलबुल आ पाण्डे – Anjoria\nहाल ही के बहुचर्चित फिल्म “दबंग” में सलमान खान अभिनीत चुलबुल पाण्डेय के किरदार लोग के अतना पसन्द आइल बा कि अब भोजपुरी सिनेमा में ओकर देखा देखी वइसने किरदार पेश कइल जा रहल बा “चालबाज चुलबुल पाण्डे” में. फरक इहे बा कि भोजपुरी फिल्म में चुलबुल आ पाण्डेय दु गो अलगा अलगा आदमी बाड़े. आ दुनु के डबल रोल बा. अब एह चार गो मुख्य किरदार के साथ देबे खातिर छह गो नायिका बाड़ी एह फिल्म में. पिछला दिने निर्देशक बाबी सिंह के एह फिल्म के मुहुर्त एगो हाना रिकार्ड करवा के कइल गइल. फिल्म में बाबी सिंह नायको बनल बाड़न. बतावल जा रहल बा कि फिल्म के पूरा शूटिंग जम्मू काश्मीर में करावल जाई.


धनंजय आ जागृति पांच दिन ला पुलिस हिरासत मे – टटका खबर\nCategories Select Category TatkaKhabar (1,917) अपराध (574) उत्तर प्रदेश (1,686) खुला मंच (7) खेल (291) चुनाव (267) टटका खबर (159) देश-दुनिया (1,285) बिहार (1,586) भोजपुरी पट्टी (443) मनोरंजन (193) राजनीति (840) रोजी-रोजगार (100) विधानसभा (86) व्यापार (272) शिक्षा (210)\nधनंजय आ जागृति पांच दिन ला पुलिस हिरासत मे\nनयी दिल्ली 06 नवम्बर (वार्ता) अपना नौकरानी के हत्या का आरोप मे गिरफ्तार बसपा के सांसद धनंजय सिंह आ उनकर पत्नी जागृति सिंह के पांच दिन के पुलिस हिरासत मे भेज दीहल गइल बा.\nदिल्ली के एगो अदालत दुनु तरफ के दलील सुनला का बाद जागृति सिंह आ धनंजय सिंह के पांच दिन के पुलिस रिमांड पर भेज दिहलसि. न्यायाधीश कहले कि अभियुक्ता पर गंभीर आरोप बा. उनका पर पिछला दस महीना से अपना नौकरानी राखी के पीड़ा देबे के आरोप बा जवना से पिछला सोमार के ओकर मौत हो गइल.\nघर के एगो नाबालिग नौकरो के बयान लिहले बिया पुलिस. उ जागृति सिंह पर अनेके आरोप लगवले बा. एकरा अलावे घर में लागल सीसीटीवी मे से रिकार्डिंग हटा दीहल गइल बा जवना बारे में जानकारी लेबे ला पुलिस एह लोग के रिमांड मँगले बिया.\nTags: जागृति सिंह, जौनपुर, धनंजय सिंह\nनौकरानी के हत्या करे का आरोप में बसपा सांसद आ उनकर पत्नी गिरफ्तार


'बहुमत' के बाद की जगह में भाजपा! – श्रवण गर्ग | Shravan Garg\nPosted byshravan\t May 19, 2014 Leaveacomment on 'बहुमत' के बाद की जगह में भाजपा!\nPosted byshravan May 19, 2014 Posted inNaiDunia


बतकुच्चन – ४० – Anjoria\nदिसम्बर 28, 2011 बतकुच्चन\nजेकरा खातिर चोरी कइनी उहे कहलसि चोर. पता ना सबले पहिले ई बाति के कहले रहुवे बाकिर आदिकवि वाल्मिकी का बारे में कहल जाला कि ऊ पहिले डकैत रहलन आ लूट मार क के परिवार चलावत रहले. बाद में जब पता चलल कि उनुकर परिवार उनुका पाप के भागीदार बने के तइयार नइखे त ऊ सबकुछ छोड़ राम राम जपे लगले. अब आजु एह कहानी का पाछा त ना जाएब कि झूठ ह कि साँच. काहे कि इहो कहल जाला कि क्रोंच वध का बाद उनुका में कवि जनमल रहे. आजु त चोर के बात करे के बा. कारण कि कुछ दिन पहिले दाँत में बहुते दरद भइल त बुझाइल कि चोरदाँत के दरद जइसन. बाकिर चोरदँता, जवना के अंगरेजी में विजडम टीथ कहल जाला, निकले के उमिर त कहिये पार क गइनी से ऊ चोरदँता ना रहल दाँत के सड़ल रहल. दाँत त निकल गइल बाकिर चोर शब्द मन में घुरियाये लागल. चोर आदमियो के कहल जाला आ मन में लुकाइल कवनो डरो के, अनेसो के. कहल जाला कि मन में चोर बइठल बा. चोरकट ऊ जे दोसरा के सामान छीन चोरा के भाग जाव. चोरिका ऊ धन जवन मेहरारू लोग घर परिवार से लुका छिपा के बचवले रहेला. चोरा चोरी माने लुका छिपी बा दुनिया से लुका छिपा के. इयरवा से लागल बाटे इयरिया पियवा से चोरिया चोरिया ना. बाकिर चोरिका खाली मेहरारूवे ना राखऽ सँ, हमनी के नेता लोग, आफिस के अधिकारी लोग, बड़का व्यवसायी लोग, माने कि सभ तरह के लोग आपन चोरिका राखे लागल बा देश के आयकर विभाग से लुका के. जबकि आयकर से मिले वाला धन से सरकार बहुते कुछ काम करेले जवना से लोग के सुरक्षा आ सुविधा मिलल करेला. बाकिर नेता लोग के चोरिका से जनता बेसी उबियाइल बिया. काहे कि ऊ सभ अइसन चोर हवें जवन सेन्हे पर बिरहा गावेलें. बरियार चोर सेन्हे पर बिरहा गावे. जाग जा लोग, देख ल लोग बाकिर कुछ कर ना पइबऽ लोग ! कहे के मतलब कि चोरी आ सीनाजोरी दुनु करे में माहिर हो गइल बा हमनी के नेता लोग. केहू एक बेटा के बढ़ावे खातिर अपना दोसरा बेटा भा बेटी दामाद के रुपिया से लाद देता कि तूं चुप रहऽ फलनवे के सत्ता सुख लूटे दऽ तूं तले देश के लूट के धन पचावऽ. बाति बहक गइल एकरा खातिर माफी माँगत आजु एहिजे रोकत बानी. काहे कि आजु बड़का दिन हऽ आ आजु बड़ बड़ बाति होखे के चाहीं बड़बड़ ना. हालांकि बतकुच्चन आ बड़बड़ बहुते लोग के एके जइसन लागेला. बाकिर बतबनवा के एह सभसे का ? ऊ त अपने रौ में बहत जाई. तबले नया साल के बधाई दिहले जात बानी काहे कि अगिला बेर भेंट होखी त नयका साल शुरू हो गइल रही.\nOne thought on “बतकुच्चन – ४०”\nदिसम्बर 29, 2011 को 5:15 अपराह्न पर\nचलीं ईहो पर्हनी।


गोपालगंज के आयरन लेडी के नाम से मशहूर पूर्व जिप अध्यक्ष उर्मिला पांडेय के पूण्यतिथि पर लोग दिहल विनम्र श्रद्धाजली | Bhojpuriya Byar\nHome जिला जवार गोपालगंज के आयरन लेडी के नाम से मशहूर पूर्व जिप अध्यक्ष उर्मिला पांडेय के पूण्यतिथि पर लोग दिहल विनम्र श्रद्धाजली\nगोपालगंज के आयरन लेडी के नाम से मशहूर पूर्व जिप अध्यक्ष उर्मिला पांडेय के पूण्यतिथि पर लोग दिहल विनम्र श्रद्धाजली\nशैलेश कुमार पाण्डेयApr 30, 2020जिला जवार0\nगोपालगंज : गोपालगंज के पूर्व जिला परिषद अध्यक्ष आयरन लेडी के नाम से चर्चित उर्मिला पांडेय के पूण्यतिथि पर जिला सहित प्रदेश के कइगो जिला में लोग उनकरा के याद कर विनम्र श्रद्धाजली दिहल . कोरोना के चलते जारी लांकडाउन के वजह से कवनो बड़हन कार्यक्रम के केहू आयोजन ना कइल बाकिर हजारो के संख्या में लोग सोशल साईट के माध्यम से फोटो पोस्ट कर विनम्र श्रद्धासुमन अर्पित कइल . श्रद्धाजली अर्पित करत गोपालगंज के वर्तमान जिला परिषद के अध्यक्ष अपना फेसबुक पर भावुक होके लिखले की माई के कमी के केहू पूरा नइखे कर सकत . माई त माई होखेली माई के जगहा केहू नइखे ले सकत . मुकेश कुमार पांडेय के फेसबुक पर पोस्ट डालते ही उनकरा के चाहे वाला समर्थक लोग कमेट के माध्यम से विनम्र श्रद्धाजली देबे लागल लोग . जबकि ओने दुसरका ओर कुचायकोट के जदयू विधायक अमरेन्द्र कुमार पांडेय भी अपना फेसबुक पर ही पूर्व जिला परिषद अध्यक्ष के फोटो पोस्ट कर विनम्र श्रद्धाजली देहले . ऐह दौरान हजारो लोग फेसबुक के माध्यम से पूर्व जिला परिषद अध्यक्ष जी के फोटो पोस्ट कर विनम्र श्रद्धाजली दिहल .\nपूर्व जिप अध्यक्ष के विकास कार्य के आज भी होखेला चर्चा\nजवना समय में उर्मिला पाण्डेय जिला परिषद अध्यक्ष रहली तवना बेरा उनकरा कार्यकाल में जिला में कइगो ऐतिहासिक विकास कार्य भइल रहे ओकर चर्चा आजो जिला में लोग करेला . उर्मिला पांडेय के गाँव के गरीब महिला लोग से विशेष लगाव रहे . सबेर होते ही उनकरा कार्यकाल दौरान दर्जनों के संख्या महिला लोग आपन -आपन समस्या लेके उनकरा किहा पहुँच जात रहे . सगरी समस्या के निपटारा में उर्मिला पांडेय द्वारा तुरंत कर दिहल जाव . महिला लोग में आज भी जिला स्तर पर ओहीसन केहू नेता नइखे . जवना के चलते गरीब ग्रामीण महिला लोग के आजो उनकर कमी खलेला . विकास कार्य औरी अपना सरल व्यवहार के चलते लोग उर्मिला पांडेय के जिला के आयरन लेडी के दर्जा देहले रहले . क्षेत्र के लोग आजो कहेला की उर्मिला पांडेय हरेक मामला के निपटारा बड़ा शालीनता के साथ करत रहली हवे .क्षेत्र के गरीब लोग के बेटी के बेटी के शादी में सबसे पहिले पहुँच के उनकरा द्वारा काफी मदत भी गरीब लोग के कइल जात रहल हवे .ऑफिस में भी उ अपना काम औरी कुशल व्यवहार के लेके काफी लोकप्रिय रहली . विरोधी लोग भी उर्मिला पांडेय के काम औरी व्यवहार से काफी प्रभावित रहत रहले ह .\nPrevious Postबिहार के बक्सर में एक साल के बच्ची में मिलल कोरोना के संक्रमण , कुल संख्या पहुँचल 450 Next Postएनपीयू के बिहार इकाई के ओर से सारण के अमित राज बनले कला प्रकोष्ठ के प्रदेश सचिव


Criminals wants to become elected members in panchayat elections – टटका खबर\nMany criminals are using their muscle power and ill-gotten money power to fight elections and becomeawhite collared criminal and get police protections instead of police chasing them.\nTwo such criminals have filed their nominations in Ballia district too. There may be many more in whle of the state. Jalesar is accused ofabank robbery and filed his nomination under police custody for BDC member from ward n0.5. Ajay Kanu is accused of several crimes and is presently in Varanasi jail. Ajay too has filed his nominations from ward no. 41 for BDC membership.\nलोकतंत्र के मखौल उड़ावत अपना बाहुबल आ नाजायज धनबल का सहारे निर्वाचित जनप्रतिनिधि बने के सपना सँजोवले यूपी पंचायत चुनाव में हर तरह के अपराधी परचा भरे में जुटल बाड़े. ऊ जानत बाड़न कि अगर चुनाव जीत गइले त पुलिस उनका के चहेटे का बदले उनका अगल बगल उनकर रखवारी करे में लाग जाई. सबले बड़का अपराधी सांसद बनल चाहेलें, छोटका विधायक. आ अब गाँव जवार के लुच्चा लफंगा पंचायत चुनाव में जनप्रतिनिधि बने जा रहल बाड़े.\nबलिया का वार्ड नं. ५ से जलेसर परचा दाखिल कइलस जवना के पुलिस बैंक के कैश लूटे के आरोपी मानेले आ पहिला दिने जब परचा भरे आइल त गिरफ्तार कर लिहलसि. अब ऊ काल्हु पुलिस अभिरक्षा में आ के आपन परचा दाखिल कइलसि. अगो अउरी मनबढ़ अजय कानू, जवना पर कई गो आरोप दर्ज बा, बनारस जेल से आ के वार्ड नं॰ ४१ से परचा दाखिल कइले बा. दुनु बीडीसी, क्षेत्र पंचायत सदस्य, के मेम्बरी चाहत बाड़े. आ अचरज ना होखी यदि उ जीतियो जा सँ.


ऑक्सीजन के अभाव में मासूम बच्ची के गईल जान, लाश लेकर मोटरसाइकिल से गईलन परिजन-minor death by shortage of oxygen | bihar - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nऑक्सीजन के अभाव में मासूम के गईल जान, लाश लेकर मोटरसाइकिल से गईलन परिजन\nलापरवाही की घटना सामने आवे के बाद सदर अस्पताल के व्यवस्था पर सवाल उठ रहल बा.\nUpdated: December 5, 2018, 10:16 PM IST\nमासूम के लाश को लेकर बिलखते परिजन\nछपरा सदर अस्पताल में एक बार फिर बड़ा लापरवाही सामने आइल बा. ए बार ऑक्सीजन के अभाव में एगो क मासूम बच्ची की के जान चल गईल बा. बच्चे की मौत के बाद भी अस्पताल के नींद ना खुलल आउर बच्ची के परिजन लाश लेकर मोटरसाइकिल से घरे गईलन बाकिर शव वाहन ना मिलल.\nमामला अइसन बा कि मुफस्सिल थाना के साढा निवासी शम्भू राय अपना बेटी रितिका के उपचार खातिर छपरा सदर अस्पताल लेकर इलाज जहां डॉक्टर उनका के ऑक्सीजन लगा देहलस. लेकिन थोड़ा देर बाद ही ऑक्सीजन खत्म हो गईल. परिवार वाला के तब पता चलल जब बच्ची छटपटाए लागल. 15 मिनट तक परिवार वाला अस्पताल में डॉक्टर आ ऑक्सीजन खोजत फिरल.\nबाकिर ऑक्सीजन ना मिलल जेकरा बाद बच्ची के मौत हो गईल. बच्ची के बाद मौत के बाद ड्यूटी पर मौजूद डॉक्टर शमीम बच्ची के हाल जाने पहुंचलन जहां परिजन से उनकर कहासुनी हो गईल.\nये भी पढ़ें- साथी की हत्या के विरोध में सड़क पर उतरे पटना हाईकोर्ट के वकील\nपूछे पर डॉक्टर बताइलन की ऑक्सीजन लगावल उनकर जिम्मेवारी नईखे. मौत के बाद रोवत बिलखत परिजन लाश लेकर मोटरसाइकिल से घरे गईलन बाकी अस्पताल प्रबंधन शव वाहन ना प्रबंध करइलस.\nये भी पढ़ें- पटना विश्वविद्यालय छात्र संघ चुनाव में 58 फीसदी वोटिंग\nलापरवाही की घटना सामने आवे के बाद सदर अस्पताल के व्यवस्था पर सवाल उठ रहल बा. लेकिन सिविल सर्जन के एमें कोनो लापरवाही नजर नइखे आवत। सिविल सर्जन ललित मोहन प्रसाद के कहना बा की बच्ची सीरियस हालत में लावल गइल रहे जहां से ओकरा के पटना रेफर कर देवल गइल रहे.\nFirst published: December 5, 2018, 10:06 PM IST


मीठ मिसरी के जइसन इ बोली लगे... भरत शर्मा �ब्यास�\nभरत शर्मा �ब्यास� के नाम भोजपुरी गायकी में कवनो परिचय के मोहताज नइखे. उनकर एलबम का बारे में, उनकर कैरियर का बारे में आ भोजपुरी के बारे में उहाँ से विस्तृत बात करुवीं\nभोजपुरिया डॉट कॉम के संचालक सुधीर कुमार आ प्रमुख संपादक शशि सिंह: भोजपुरिया: भोजपुरी के आज चहुँ ओर चर्चा बा, एकरा बारे में कुछ बताईं ?\nभरत जी: पहिले त लोग भोजपुरी के आ भोजपुरी के कलाकारन के कुछ नीच दृष्टि से देखत रहे. फेर जब भिखारी ठाकुर के दौर आइल, त बिदेसिया आ एह तरह के तमाम नाटक लोगन के सोच में बदलाव ले आइल. फेर बीच में जौन कुछ नया-नया गायक अइले, त एहिमें लोग अश्श्लीलता देवे लागल, रातों-रात हिट होखे खातिर. खराब- से- खराब शब्द लोग इस्तेमाल कइल, लोग के लागल कि अश्श्लिल शब्द गाके हम रातोरात हिट हो सकिला, गीत बाजार में आइल, 1-2 महिना त चर्चा रहल, फेर उ लोग लुप्त हो गइल.\nभोजपुरिया: आपन शुरुआती दिन के बारे में बताईं ?\nसन 1971 से हमार गायकी के शुरुआत भइल. 1972 में हमार शादी भइल, ओकरा बाद हम आ गइनी कलकत्ता, ओहिजा एगो समाज में रामायण गावे लगनी, उहे समाज के लोग हमार नौकरी �हिन्दुस्तान मोटर्स� में लगा दिहल, 500 रुपया पगार रहे. करीब तीन साल ले हम नौकरी कइनी. पर हमार कलकत्ता जाये के पीछे जवन मुख्य कारण रहे इ कि भोजपुरी के सब बड कलाकारन खातिर कलकत्ता एगो मंच रहे. त हमहुँ सोचलिं कि हम ओहिजा इ लोगन के संगत में कुछ सीख लेब. फेर हम 1976 में धनबाद चल गइनी, गायकी में अच्छा नाम-आ-शोहरत हासिल हो गइल रहे, 1987 ले हम रामायण गइनी, देहात में जइसन ढोलक आ ताल के संगे गावल जाला. फेर हम स्टेज ध लेहनी, ओह घरी स्टेज पर गावे वाला खाली तीन आदमी रहे � मुन्ना सिंह, शारदा सिन्हा आ बालेश्वर जी. हमरा के बहुत लोग कैसेट निकाले के कहुवे, पर हमरा बुझाते ना रहुवे कि कहाँ जाईं, केकरा से बतियाईं, हम त रामायण गाये वाला ब्यास रहुवीं. एक दिन अचानक आर-सिरीज (मउ, उत्तर प्रदेश) से लोग गाडी लेके आ गइल आ कहलस कि राउर कैसेट निकाले के बा. हम खुश त बहुत भइनी कि लोग जवन कहत रहे, उहे होये जा रहल बा. लेकिन हम कहनी कि हम त अकेले बानी अभी, हमार तबला बजाये वाला कामेश्वर सिंह मुगलसराय बाडे, आ बाकि लोग बलिया बा. त उ लोग कहल कि रउरा पता बता दीं, हम सब केहु के ओहिजा बनारस में बुला लेब, रउरा गाडी में बैठीं, त हम झाल बजावे वाला के ले लेहनी, आ चल देहनी. रात बारह बजे से चार बजे तक हमनी का दु गो कैसेट कइनी जा, हमार पहिला कैसेट रहे आर-सिरीज में, �दाग कहाँ से पडी�, दुनो कैसेट हिट हो गइल. इ दुनु कैसेट खातिर हमरा के 1000 रुपया मिलुवे, (साज वाला लोग के अलग से मिलुये), ओह घरी उ 1000 रुपया हमरा एक लाख रुपया नियर बुझाइल, काहे हम इ चाहत रहुवीं कि दस आदमी हमरा के जाने, पइसा खातिर त कबो गइबे ना कइनी. हमनी का त भोजपुरी में एही खातिर गाव तानी जा, काहे कि: कौनो अल्हड के जइसन ठिठोली लगे,\nकौनो दुल्हिन के माथे के रोडी लगे.\nभोजपुरी में गाई ला एही बदे,\nकि मीठ मिसरी के जइसन इ बोली लगे...\nदुनो कैसेट अच्छा बिकाये लागल. इ सुन के हमरा लगे 1989 में टी-सीरिज से चिट्ठी आ गइल, हम टी-सीरिज में गइनी, आ �राजा, पिय जन गांजा�, �अइले मोर सजनवा�, आ �राम जाने�, कुल मिला के तीन कैसेट कइनी जा एके दिन में, जबकि आज हमनी के एक कैसेट करे में6दिन लागता. तीनों कैसेट् सुपरहिट हो गइल.\nभोजपुरिया: आज के नया गायकन का बारे में राउर का राय बा ?\nआज के जवन गायक बाडे, उ खाली श्रृंगार पर गाना गावत बाडे, लइकी कइसे चल तिया ओकरा पर गाना बा, ओकर कमर कइसे लचकत बा, ओकरा पर गाना बा, उ आँख कइसे मार तिया, ओकरा पर गाना बा, जबकि गीत होखे के चाहीं औरत के जवन भावना पर, चाहें करुणा पर... आ एह तरह के भाव पर. गीत जवन होखे के चाहीं, उ दिल के छुवे के चाहीं, ओह से आदमी घायल होई आ ओकरा के महसुस करे खातिर रुक जाला आदमी, चाल धीरे हो जाला. लेकिन पीठ पर जब लागी, त आदमी सरपट दौड जाला. आजकल के जवन लोग गावता, त उ दिल पे ना, बल्कि पीठ पे लाग ता, त आदमी भागे लाग ता, एहि से इ संगीत लोग जल्दिये भुला जा ता. पहिले गीत के प्रधानता रहे, जवनो बात सुनि आदमी त उ दिल पे असर करत रहे, गीत ज्यादा गावल जात रहे, म्युजिक बहुत कम रहे. आज उ बात नइखे, आज उल्टा बा, अब म्युजिक प्रधान हो गइल बा. रउरा 20-25 साल पुरान कवनो गाना उठा के सुन लीं, गीत के प्रधानता रहे, त उ गाना आज भी नया बा. आज देखीं कि म्युजिक ज्यादा बा, गीत के अर्थ नइखे मिलत, त लोग के दिल पे असर नइखे होत. बहुत तरह के गीत बा हमनी के, जैसे पुरबी आ निर्गुण, रउरा अगर होइमें म्युजिक डाल देब त ओकर आत्मा ही मर जाई, त हमनी के जवन इ धरोहर बा, उ लुप्त हो रहल बा, जइसे भिखारी ठाकुर पुरबी पर केतना गीत गा गइले, पर आज लोग पुरबी गावत नइखे. भोजपुरिया: रउरा अलावा और के पुरबी गा रहल बा ?\nबिहार में देव कुमार सिंह जी बानी, उ अच्छा पुरबी गा लेवे नी. बाकिर केहु औरी नइखे लउकत. लोग कह ता कि हम पुरबी गा रहल बानी, पर उ लोग के सुर के ज्ञान नइखे. पुरबी में हम जब �हमके साडी चाहीं...� हम गउवीं, त नया गायक लोग एही धुन में गाये लागल, लोग जानल कि एही एगो धुने बा, जबकि पुरबी में बहुत सारा धुन बा, जइसे हम अभी एगो नया कैसेट कइनी ह �बलमा बिहारी चाहीं...� ओकर टाइटल सांग हवे... टाई वाला, टोपी वाला, युपी वाला नाहीं... हमके बलमा... हमके बलमा बिहारी चाहीं...\nएहीं गान एगो अउर बाटे, परदेशिया बलम के बिना रहलो ना जाए...\nएगो नया पीढी खातिर मैसेज बा, पहिले के लइकी घर के सारा काम कइला के बाद, सास के पैर दबाइले के बाद आराम करे जात रहुवे, पर आज के लइकी सब कह तारी सन... हमसे बरतन नाहीं घरवा के मंजाई राजाजी...\nहम त कइले बानी बी.ए. के पढाई राजाजी...\nदुई लाख तिलक लिहलS, बात नाहीं सहब... बईठल नहाइब, खाइब, रानी बन के रहब... हमके टाइटन के घडी किलवाईं राजाजी... हम त कइले बानी बी.ए. के पढाई राजाजी...\nभोजपुरिया: भोजपुरी फिल्मन में आज जवन एक उफान आइल बा, एकरा बारे में राउर का राय बा ? भरत जी: इ त एगो दौर होला, अइसन बात नइखे कि आज इ कवनो नया बात हो रहल बा, एकरा से अच्छा त इ नाजिर हुसैन साहब के जमाना में रहुवे, ओह घरी जेतना फिल्म देखीं, सब सुपर-डुपर हिट होत रहली सन... ओकरा बाद लक्ष्मण शाहाबादी के दौर आइल... फेर भोजपुरी फिल्मन के ना चले के कई गो कारण रहे, पहिला त ई कि बाहर के लोग जाके फिल्म बनावल, जेकरा उ मिट्टी, उ संस्कृति क्य ज्ञान ना रहे, त उ फिल्म ना चलल.\nभोजपुरिया: का आज फिर उहे गलती दोहरावल जा रहल बा ?\nभरत जी: हाँ, दोहरावल त जा रहल बा. पहिले, कैसेट के माध्यम से अश्श्लिलता सुने के मिलत रहुवे, अब फिल्मन के माध्यम से उ देखे के मिलSता, इ ना होखे के चाहीं.\nभोजपुरिया: हमनी के पता चलल बा कि रउरा एगो फिल्म बनाव तानी, त भरत शर्मा �ब्यास� के फिल्म से दर्शक का उम्मीद कर सकेला ?\nभरत जी: हम एहिजा भोजपुरिया डॉट कॉम के माध्यम से इ कहे के चाह तानी कि हमनी के शुरु से एगो सोच रहल बा, कि भोजपुरी के दर्शकन खातिर, भोजपुरी मिट्टी से जुडल, आ ओकरा परिवेश से संबंधित एगो फिल्म बनावल जाव.\nभोजपुरिया: पुरा भोजपुरिया समाज में एगो धारणा बाटे कि नवहा लोग भोजपुरी से नइखे जुडत, ओकर का कारण बुझा ता, उ लोग के कइसे जोडल जा सकेला ?\nभरत जी: देखीं... एगो उमर के असर होला, जब सब केहु �फास्ट बीट� चाहेला, पर एकरा मतलब इ नइखे कि उ लइका अपना राह से भटक गइल बा, इ त एगो उमर के दौर होला, ओकरा बाद उ शांति के तलाश में आपन जड खोजेला, आ उ शांति ओकरा के आपन भाषा (भोजपुरी) में ही मिल सकेला.\nभोजपुरिया: भोजपुरी के जवन संविधान से मान्यता वाली बात बा, ओकरा बारे में राउर का सोच बा ? भरत जी: इ बहुत ही दुखद बात बा, कि हमनी के भोजपुरी जवन की राजा भोज के बोली ह, आ इ अभी ले बोली बन के ही रह गइल बिया, एकरा भाषा के दर्जा नइखे मिलल. एहिजा से लोग जाके मॉरीशस, सुरीनाम आ अनेक देशन में भोजपुरी के पहचान आ दर्जा दिलवले बाटे लोग, बाकी हमनी देश में अभी ले एकर मान्यता नइखे मिलल. हमनी का गीत के माध्यम से, कुछ मीडिया वाले, आ कुछ राजनेता भी, जइसे लालु प्रसाद जी, प्रभुनाथ सिंह जी आ अन्य लोग एह प्रयास में लागल बा आ जल्द ही हमनी का इ सुखद समाचार के इंतजार कर तानी जा. कई बार एह मांग के लेके राष्ट्रपति भवन पर धरना भी दिहल जा चुकल बा. भोजपुरिया: नया गायक लोग खातिर रउरा का संदेश देब ?\nभरत जी: नया गायक लोग खातिर हम इहे कहेब कि अगर उ लोग के ज्यादा दिन टिके के बा, त अश्श्लिल गीत मत गावे लोग, ना त अगर भादो के बाढ नियर कुछ दिन रहे के बा, त जवन मन करे गाव, 2-4-6 महीना में चल जइब.\nभोजपुरिया: जब भी भोजपुरी के बात आवेला, त खाली, अश्श्लिलता पे बात आ जाला, का हमनी के समाज अइसन गिरल समाज बा कि खाली अश्श्लिल गीत ही पसंद करेला ? का हमनी के समाज ओतना मैच्योर नइखे कि अच्छा आ खराब में फर्क कर सके ?\nभरत जी: ना अइसन बात नइखे, कुछ गायक लोग कह ता कि हमनी का त उहे गावतानी जवन समाज माँग ता, लेकिन कहाँ समाज मांगता... ? इ परोसल जाता, जबरदस्ती दिहल जा ता. जइसे, रउरा मान लीं किभी अपना घरे जाएब, त राउर माई चाहे मेहरारु जवन भी बना के धइले होई लोग, उ रउरा चुप चाप आनंद के साथ में, खा लेब, काहे कि रउरा त इ बोल के आइल नइखी कि का खाइब. आ कि रउरा थरिया पटक देब कि काहे बनवलु ह... त राउर इ मन रहल ह त काहे ना बता के अइनी ह ?\nभोजपुरिया: लेकिन ओकरा खातिर त एगो माँग होला कि आज हमरा इ चाहीं ? भरत जी:\nहाँ, उ त कभी-कभी होला कि रउरा कुछ खावे के इच्छा होला, लेकिन रोज खातिर त बनावे वाला के पता होला कि रउरा का चाहीं. एह खातिर त गीतकार के इ समाज के पकड होखे के चाहीं, कि लोग का सुने के चाह ता ? देखीं हम एगो अश्श्लिलता के खिलाफ गीत गवले बानी �भौजी तोहार बहिनिया� एलबम में :\nगीत भोजपुरी से अश्श्लिल हटावल जाइत... त कतना नीमन होइत, त कतना नीमन होइत... दुषित समाज के होइला के होखे दे बचावल जाइत त कतना नीमन होइत, त कतना नीमन होइत... पहिला दोषी त लिखे वाला गीतकार बाडे, दुजा दोषी त गावे वाला गवनीहार बाडे,\nकैसेट कंपनी आ दोषी सुननीहार बाडे,\nबैठ के सोचीं त इ चारों गुनाह्गार बाडे... कलंकी गायन पर लगाम लगावल जाइत,\nत कतना नीमन होइत, त कतना नीमन होइत... भोजपुरिया: अब आखिर में, भोजपुरिया डॉट कॉम के बारे में राउर का विचार बा ?\nभरत जी: इ भोजपुरिया डॉट कॉम भोजपुरी के प्रचार खातिर बहुत ही अच्छा माध्यम बा. देखीं पहिले किताब के जवाना रहे, त किताब त एक बार में एके आदमी नु पढी. ओकरा बाद उ दोसरा के दे दी, तबे उ पढ़ सकेला. फेर टेप/ रेडियो के जमाना आइल, एहमें एक संगे 10-20 लोग सुनता, ओकरा बाद, टीवी / वीडियो के जमाना आ गइल.. ओहीं गान अब इंटरनेट के जमाना बा ओहिसे देश ही ना जन-जन तक, पुरा दुनिया में, इ जौन भोजपुरी भाषा आ संस्कृति के प्रचार कइल जा रहल बा, इ भोजपुरी खातिर बहुत ही सुखद समाचार बा. हम अपना भोजपुरिया समाज का तरफ से रउरा सब के बहुत बधाई देब कि रउरा इ काम कर रहल बानी जा. भोजपुरिया: दुनिया के कोना-कोना से करोडो लोग भोजपुरिया डॉट कॉम पर आवेला, आ भरत शर्मा के बारे में पुछेला, आपन प्रशंसक लोग खातिर एगो संदेश दीं ? भरत जी: प्रशंसक लोग के इहे हम आग्रह हमेशा करिले कि जहाँ भी हमार श्रोता बाडे, जे भोजपुरी से प्यार करे वाला बा, उ श्रोता चाहें देश से होखे चाहे दुनिया के कौनो कोना से होखे, उ भोजपुरी में अच्छा-अच्छा गीत सुनस आ अच्छा गीतन के प्रोत्साहित करस.\nभोजपुरिया: भोजपुरिया डॉट क़ॉम से बात करे खातिर बहुत-बहुत धन्यवाद. Login


Postulates of the Perpendicular: May 2010\n[This is one of the new bhojpuri films that could be produced asacollaboration between the Home of Japan - What the Cultural Council Wants (commonly known as Ho-jawakukowa) and Shilpkaar, Bhutpoorv Gaayak, evam Aam aadmi Sena (commonly known as Shi-bugayakaamse).\nThey have roped in some old pictures of Godzilla and some new ones of Nirahua, the Bhojpuri super star, and have releasedaworking still andabrief synopsis of the plot. The small photograph of Nagma however has been taken without her permission,asource tells us.\nPS: The 3D, we are told, refers to the three Ds of Bhojpuri cinema, Dakait, Daayan and Devarji.]\nका फायदा सायंस के खुसी मनावल से| का फायदा एटम बम के आ का फायदा टेक्नोलोजी के जब एगो कल्मूही गोडजिल्ला एहिजा तबाही मचावल बाड़ी| भारत के आइल बाद खूनी गोडजिल्ला एहिजा के पेड़ पौधा क नाश कैलस| एहिसे पहिले ऊ बांग्लादेश गइल| ऊहा के डीवीडी चुराइल के बाद एहिजा बेचल खातिर आइल बाडी|\nगोडजिल्ला पूरा भारत का डरावल बाद आइल तैंतारिया गाँव| एहिजा ताड़ के पत्ता से बनल छत्री का नीचे बिछल चटाई पर बइठल रहा हमार निरहुअ| जब ऊ अपना जेठानी के इंग्लिश सिखाई रहे तब गाँव क दो मुष्टंडे भागन आइल| "निरहुआ, निरहुआ, हमका बचाई ल| गोडजिल्ला एहिजा तबाही मचाई क आवल ब"| निरहुआ शांत रहील, अपना जेठानी से कह, "जेठानी, गोडजिल्ला का स्पेल्लिंग ह, जी ओ डी जेड आई एल एल इ"|\nएहिजा ई बतावल जरूरी बा कि पिच्चर तो अभी सुरु हुई ह| अरे देखल तो आवा ह|\nLabels: bhojpuri, cinema, godzilla, niharua


छठवां विश्व भोजपुरी सम्मलेन,२०१२ – Anjoria\nFeb 25, 2012 भोजपुरी सम्मलेन\nहमार सम्मानित भोजपुरिया भाई आ बहिन सभे\nजय भोजपुरी आ प्रणाम,\nरउवा ई जान के ख़ुशी होई कि हर साल के तरेह एहू साल पूर्वांचल एकता मंच (रजि.) दिल्ली 24 -25 मार्च 2012 (दिन सनीचर आ एतवार) के ‘ छठवां विश्व भोजपुरी सम्मलेन,२०१२’ के आयोजन कर रहल बा. पांचवा विश्व भोजपुरी सम्मलेन, 2011 के अपार सफलता के बाद आ रउवा सभे के हौसला देवे के वजह से हमनी यह साल फेर ई काजकरम के आयोजन कर रहल बानी. ई काजकरम में भोजपुरी भाषा पर विचार गोष्ठी, भोजपुरी कवि सम्मलेन, भोजपुरी नाटक,लोक संगीत आ भोजपुरी के सांस्कृतिक विरासत अउर संगीतो के झलक देखे के मिली. भोजपुरी सिनेमो के एह साल प्रमुखता दिहल जाई. ई अवसर पर देश- विदेश के भोजपुरी के जानल-मानल साहित्यकार, कवि, कलाकार, नेतागण, सामाजिक काजकर्ता आ भोजपुरी भाषा के आन्दोलन से जुडल लोग शामिल होई.\nरउवा लोगन से निवेदन बा कि भोजपुरी साहित्य, संस्कृति, संरक्षण आ विकास खातिर पूर्वांचल एकता मंच (रजि.) दिल्ली के ई मधुर- निमंत्रण के स्वीकार करे के किरपा करीं आ काजकरम में जादा से जादा संख्या में आई.\nनोट : साहित्यकार, कवि, कलाकार गन, भोजपुरी से जुडल अध्यापक, आन्दोलन से जुडल लोग, पत्रकार बंधु, संस्था के प्रमुख, विश्वविद्यालय से प्राध्यापक, आध्यापक लोगन से निहोरा बा कि आपन सहमति जल्दी से जल्दी दे के हमनी के कृतार्थ करीं. मंच के ओर से रउवा ठहरे आ भोजन के प्रबंध कईल गइल बा.\nभोजपुरी माई के सेवा में रउवा सभे अपना अपना ढंग से योगदान देम हमनी के अपेक्षा कर सकेनी जा.\nस्थान : दादा देव मेला ग्राउन्ड, सेक्टर : 8 , द्वारका, नयी दिल्ली-110077\n24 मार्च,2012 ( सनीचर)\nउद्घाटन सत्र :2.00 बजे दिन\nविचार गोष्ठी :3.00 बजे दिन\nकवि सम्मलेन :4 -5 .00 बजे साझ तकले\nसांस्कृतिक काजकरम :6 .00 बजे से 10 .00 बजे रात तक\n25 मार्च,2012 ( सनीचर)\nपरिचर्चा :2.00 बजे दिन\nभोजपुरी लोकगीत वीर कुंवर सिंह गाथा :3-5 .00 बजे दिन\nभोजपुरी सिनेमा विशेष :6.00 बजे साझ से\nअलंकरण : 8 .00 बजे रात\nसांस्कृतिक काजकरम :8 .00 बजे से 10 .00 बजे रात तक\nशिवजी सिंह, अध्यक्ष\nसंतोष पटेल, महासचिव\nपूर्वांचल एकता मंच (रजि.) नयी दिल्ली.\nआर जेड एच. 896 राजनगर-2 , गली न. 12 , नयी दिल्ली -110077\nsantosh _ibparishad @ yahoo .co .in\nshivji 301@ gmail .com\nOne thought on “छठवां विश्व भोजपुरी सम्मलेन,२०१२”\nबहुत -बहुत बधाई आ बहुते ख़ुशी के बात बा कि पूर्वांचल एकता मंच ‘ छठवां विश्व भोजपुरी सम्मलेन,२०१२’ करावे जा रहल बा .आ सब भोजपुरिया भाई लोगन के ‘मधुर- निमंत्रण ‘देवल जा रहल बा .एह कार्यकर्म में त आवहीं के पड़ी . ढेर सारा धन्यवाद !


पुरनिया लोग कहले बा- कम खाईं, गम खाईं... पढ़ीं काहें... - Namaste Lucknow\nपुरनिया लोग कहले बा- कम खाईं, गम खाईं… पढ़ीं काहें…\nअच्छा त कम खाईं माने? कतना कम खाईं. एगो त महामारी के डर से घरे बइठल- बइठल अइसहीं भूखि नइखे लागत. खाते का बा आदमी? अइसहीं मन में डर अमाइल बा कि ठंडा चीज नइखे खाए के. बाकिर पुरनिया लोगन के बात के हवा में ना उड़ावल जा सकेला. ई गहिर बात बा. वाग भट्ट ऋषि कहले बाड़े कि संतुलित मात्रा में सही प्रमाण में खाइल भोजन जठर अग्नि के धधका देला आ धीरे- धीरे भोजन ठीक से पचि जाला. त संतुलित मात्रा हर आदमी खातिर अलग- अलग रही.\nहर आदमी के प्रवृति के अनुसार हर उम्र के अनुसार मात्रा आ सतुलन अलगा- अलगा तरह से परिभाषित होई. त वाग भट्ट जी एगो साधारण नियम बना दिहले. कहले कि आमाशय (पेट) के चार भाग में बांट दीं. ओमें से दू भाग में अन्न के सेवन करे के चाहीं- दाल, चावल, सब्जी, रोटी. तिसरका भाग में द्रव पदार्थ जइसे पानी, छाछ दूध, खीर वगैरह. चौथा भाग वात, पित्त, कफ के नैसर्गिक क्रिया खातिर खाली छोड़ दीं. त पेट के जौन चौथा भाग बा, ऊहे कम खाए के पुरनिया लोगन के सूत्र से हू-ब-हू मिलता. वाग भट्ट कहले बाड़े कि अगर रउरा गरिष्ठ भोजन करतानी त अउरी कम खाईं. ठूंस- ठूंस के खइला के पुरनिया लोग आत्महत्या कइल कहत रहल ह. हमनी का गांव में एगो खवैया आदमी रहले ह- भभोरन सिंह. उनुका बारे में मशहूर रहल ह कि ऊ अतना खाले कि भोजन उनुका घांटी तक भरि जाला. खैर घांटी तक त केहू चाहिओ के ना खा सकेला. ई अतिश्योक्ति अलंकार के गंवई मजाक ह. बाकिर पचास साल होत- होत भभोरन सिंह के मृत्यु हो गइल. कारण रहे- अति भोजन.\nरउरा सब जानते बानी कि भोजने ना कौनो चीज के अति बुरा ह. त पुरनिया लोग एहीतरे ना कहले रहल ह कि कम खाईं, ऊ लोग कौनो तरह के अतिवाद से बचे के कहत रहल ह लोग. भगवान के प्रति आसक्ति छोड़ि के, अउरी कौनो चीज के प्रति अतिरेक जीयते नरक भोगवा देला. आयुर्वेद कहता कि भोजन में छव गो रस रहे के चाहीं. बाकिर ई रस मनुष्य के सूट करता कि ना, देखि लेबे के चाहीं. ई छव गो रस के आई गिनल जाउ- मधुर (मीठा), लवण (नमकीन), अम्ल (खट्टा), कटु (कड़ुवा), तिक्त (तीखा) आ कषाय (कसैला). ढेर लोगन के खट्टा चीज सूट ना करे. तुरंते अमल के शिकाइत होखे लागी. कइसन दो ढेकार आवे लागी. एही से बैद लोग कहेला कि रउरा शरीर खातिर का ठीक बा, जांच लीं. बाकिर सबसे जरूरी बा कि शरीर के पोषक तत्व मिलत रहे. एने कुछ विशेषज्ञ लोग कहता कि कोरोना के विषाणु ग्लूकोज पाके फले- फूले लागतारे सन. खाना में ग्लूकोज बंद क दीं सभे. कोरोना के मरीज अपने आप निष्क्रिय हो जाई. बाकी सरकार रउरा ऊहे करीं, जौन राउर डाक्टर कहता. ग्लूकोज खाए के चाहीं कि ना, कतना मात्रा में खाए के चाहीं, ई रउरा डाक्टर से बढ़िया केहू ना बताई.\nगम खाईंईहो रोचक कहाउत बा. गम खाईं. एकर मतलब ई कि बात- बात पर टेंसन मत लीं. हर चीज सहज रूप से लीं. गंभीर आ कठिन समस्या आ गइल त ओकरा के हल करेके उपाय सोचीं बाकिर आपन नींद मत हराम करीं. खूब सूतीं. मन फ्रेश हो जा त समस्या पर आईं. ऋषि लोग कहले बा कि सूते के बेरा मन खाली कके सूते के चाहीं. मन पर सात टन के बोझ लेके सुतला पर बिहान भइला उठे के बेरा मन भारी रही. त गम खाईं माने रउरा मन में कुछु के शॉक लागल बा, त ओकरा झड़हेरि के फेंक दीं. अब देखीं, एइजे रउरा हमरा पर गरमा जाइब. रउरा कहब कि कहल आसान बा, कइल मुश्किल. लेक्चर मत दीं. व्यवहारिक बात बताईं. त सरकार, हम अपना ओर से कुछ नइखीं कहत. साधु- संत लोग कहि गइल बाड़े कि जइसे व्यायाम से शरीर चुस्त आ पुष्ट होला, ओही तरे मानसिक तनाव के झटकारि देबे के अभ्यास भा कसरत करे के परी. एके दिन में तनाव के हमनी का ना झटकारि सकेनी जा. ओकर अभ्यास करे के परी.\nकेहू रउरा के फूहर- पातर बोल देउ त बुरा लागिए सकेला. बाकिर संत लोग कहले बा लोग कि तनाव, दुख, गम के कबहियों बटोरि के ना राखे के चाहीं. काहें से कि ई कुल दिमाग के ढेर जगह छेंके ले सन. तनाव, दुख, कुढ़न, ईर्ष्या, द्वेष वगैरह के विकार कहल बा. एही से ई कहाउत बा कि कम खाईं, गम खाईं. गम के ना खाइब त ऊ कपार पर जाके बइठिए जाई. गम के खा के पचा घालीं. बहुत लोग अइसन बा जे कहेला कि जिनिगी से जल्दी छुटकारा मिलित त बढ़िया होइत. त सरकार, ना राउर जनम रउरा बस में बा आ ना मृत्यु. त जिनिगी के कोसत रहला से कौनो फायदा ना मिली. जतना संभव बा, गम के चबात रहीं. आज के गम आजे चबाए के परी. ओकरा के काल पर छोड़ल ठीक नइखे. जीवन अइसहीं एगो जटिल उपन्यास कहाला. जब शरीर एइजे रहि जाएके बा त एह शरीर से जुड़ल गम आ तनाव भी एइजे खतम हो जाउ. ओकरा के अनेरे ढोअला से का फायदा बा. कम खाई आ गम खाईं. भोजन स्थूल बा आ गम सूक्ष्म बा. सूक्ष्म चीज ढेर तंग करेला. त एही से ओकरा के भोजन का संगे जोड़ि के कहाउत कहल बा कि जइसे भोजन के पचावतानी ओही तरे गम आ तनाव के भी पचाईं. रउरा में पचावे के ताकत बा. रउरा भुला गइल बानी कि ई ताकत रउरा भीतरे बा. (विनय बिहारी सिंह वरिष्ठ स्तंभकार हैं. यह उनके निजी विचार हैं.)\nफेल बा हवाई जहाज के सवारी, सभसे अगाड़ी हमार बैलगाड़ी…\nकांग्रेस के आचार्य प्रमोद ने कहा- जेब में लाल टोपी रखने से कोई नेता नहीं बनता, अब सपा ने दिया करारा जवाब twitter war in between congress leader acharya pramod and samajwadi party leaders nodss


बर्नारडो बर्टोलूची - विकिपीडिया\nबर्नारडो बर्टोलूची (Bernardo Bertolucci; 16 मार्च 1941 – 26 नवंबर 2018) एगो इतालवी फिल्म निर्देशक आ पटकथा लेखक रहलें। उनकर प्रमुख फिल्मन में शामिल बा द कंफर्मिस्ट, लास्ट टैंगो इन पेरिस, द लास्ट इंपरर, द सेल्टरिंग स्काई, स्टीलिंग ब्यूटी, द ड्रीमर्स अउरी लिटिल बुद्धा। सन् 2011 में फिल्म निर्माण में उनकर योगदान के देखि के कान्स फिल्म समारोह में उनकरा के पाम दी ओर पुरस्कार से सम्मानित कइल गइल। चर्चित पटकथा लेखिका क्लारा पेप्लो उनकर पत्नी हई।\nसाल 2011 में बर्टोलूची\n(1941-03-16)16 मार्च 1941\nपारमा, एमिलिया-रोमाग्ना, इटली\n26 नवंबर 2018(2018-11-26) (उमिर 77)\nअत्तीलियो बर्टोलूची (1911–2000)\nनिनेता गिवाोवानर्दी (1912–2005)\nबर्नारडो बर्टोलूची की आवाज\nबीबीसी के कार्यक्रम से फ्रंट रो, 29 अप्रैल 2013\nबर्नारडो बर्टोलूची के जनम इटली के एमिलिया रोमाग्ना प्रांत के पारमा शहर में भइल रहे। उनकर पिता एगो कवि, इतिहासकार आ फिल्म समीक्षक रहलन। एगो सुसंस्कृत परिवार में लालन-पालन भइला के असर ई भइल कि बर्टोलूची मात्र 15 बरिस क उमिर में लेखन कार्य शुरू क दिहलें। बर्टोलूची के पिता मशहूर इतालवी फिल्मकार पियरे पाओलो पसोलिनी क पहिलका उपन्यास के प्रकाशन में मदद कइले रहलन जेकरा बदला में पसोलिनी बर्टोलूची के आपन फिल्म अकातोन में आपन वरिष्ठ सहायक निर्देशक के रूप में काम करे के मौका दिहलें।\n26 नवंबर 2018 के इटली के रोम शहर में इनके 77 बरिस के उमिर में निधन भ गइल।\nबर्टोलूची अपना पिता नियर एगो कवि आ लेखक बनल चाहत रहलें। ऊ रोम विश्वविद्यालय के आधुनिक साहित्य विभाग में दाखिला ले लिहलें लेकिन एही बीच बर्टोलूची के पसोलिनी के फिल्म में बतौर सहायक निर्देशक काम करे के मौका मिल गइल जेकरा बाद बर्टोलूची स्नातक के पढ़ाई बीचे में अधूरा छोड़ दिहलें। बर्टोलूची 1962 में मात्र 22 साल के उमिर में आपन पहिलका फीचर फिल्म के निर्देशन कइलें। सन् 1972 में बर्टोलूची के फिल्म 'द लास्ट टैंगो इन पेरिस' के लेके एगो बड़ विवाद खड़ा हो गइल। ए फिल्म में मर्लेन ब्रांडो आ मारिया शिन्डर प्रमुख भूमिका निभवले रहलन। ए फिल्म के एगोे रेप सीन के लेके बर्टोलूची पर तमाम तरह के आरोप लागल जेकरा बाद मुकदमा में सजा भाी हो गइल।\n1976 में बर्टोलूची '1900' नाव से एगो फिल्म के निर्माण कइलन आ भव्य शैली में फिल्म निर्माण के एगो नया शैली के जनम दिहलें। लेकिन बर्टोलूची के असली प्रसिद्धी मिलल फिल्म 'लास्ट इंपरर' से। ए फिल्म में चीन के आखिरी बादशाह 'असिन ग्योरो पुई' के जीवन वृत्तांत फिल्मावल गइल रहे। बर्टोलूची के ए फिल्म खातिर ऑस्कर पुरस्कार मिलल।\n1971: सर्वश्रेष्ठ निर्देशन खातिर नेशनल सोसायटी ऑफ फिल्म क्रिटीक अवॉर्ड\n1973: नास्त्रो दे अर्जेंटो खातिर सर्वश्रेष्ठ निर्देशक क पुरस्कार\n1987: सर्वश्रेष्ठ निर्देशन खातिर ऑस्कर पुरस्कार\n1987: सर्वश्रेष्ठ पटकथा खातिर ऑस्कर सम्मान\n1987: गोल्डन ग्लोेब सम्मान\n1987: डेविड डी दोन्तेलो सम्मान\n2007: वेनिस फिल्म समारोह में गोल्डन लॉयन पुरस्कार\n2011: कान्स फिल्म समारोह में पाम दी ओर सम्मान\n↑ "Bernardo Bertolucci". Front Row. April 29, 2013. BBC Radio 4. पहुँचतिथी July 26, 2017.\n↑ BBC News (अप्रैल 11, 2011). "Bernardo Bertolucci to receive Palme d'Or honour". BBC News. BBC. पहुँचतिथी जुलाई 26, 2017.\n↑ Williams, Philip (February 3, 2007). "The Triumph of Clare Peploe". Movie Maker. पहुँचतिथी जुलाई 26, 2017.\n↑ Bernardo Bertolucci death: Last Tango in Paris director dies, aged 77 | The Independent\n"https://bh.wikipedia.org/w/index.php?title=बर्नारडो_बर्टोलूची&oldid=644863" से लिहल गइल\nLast edited on 28 नवंबर 2018, at 08:53\nएह पन्ना पर आखिरी बेर संपादन 28 नवंबर 2018 के 08:53 बजे भइल रहल।


नारी-जगत – Anjoria\nअगस्त 12, 2016 Editor\n– डॉ. रामरक्षा मिश्र विमल चाहे शहर होखे भा गाँव आ गाँव में त अउरी, सावन के महीना आवते शुरू हो जाला लइकन के कबड्डी, खो-खो, चीका आ फनात के मजदार खेल.…\nसामयिकी आधी आबादी के बदलत चेहरा – आस्था जिनिगी में, हार, असफलता आ पीछे छूटि गइल आम बात हऽ. सपना पूरा ना भइल त एकर मतलब ई ना हऽ कि…


गउँवा गउँईं त गईंया भेंटइले (बतकुच्चन – 191) – Anjoria\nमई 28, 2015 गईंया, गउँईं, गउँवा, बतकुच्चन\nभोजपुरी के खासियत ह कि एकरा में नया शब्द गढ़े के अपार बेंवत मौजूद बा आ इहे एकर कमजोरियो साबित हो जाले कई बेर. हिन्दी के विद्वान लोग जब भोजपुरी लिखे चलेला त अकसरहाँ ओह लोग के संस्कृतनिष्ठ हिन्दी आ व्याकरण बोध हावी रहेला आ फरक पड़ेला त बस क्रिया रूपन में. एहसे कई बेर लोग अपना हिन्दिए लिखलका के भोजपुरिया देला ओकर क्रिया रूप बदल के. आया गया के आइल गइल, अइनी गइनी वगैरह क के. बाकिर एह अइनी गइनी के एगो अउर रूप मिल जाला अँउई-गँउई का रूप में. हम ओहिजा गँउई त देखुईं कि बहुते भीड़ लागल बा. पहिले त सोंचुईं कि कवनो तर-तमाशा होखत होखी बाकिर भीड़ में ढुँकुईं त देखुईं कि सभे इहे देखे ला भीड़ लगवले बा कि भीड़ का देखे ला लागल बा! महानगरन में अइसन आएदिन होत रहेला. कवनो भीड़-भाड़ वाला जगहि पर रुक के ताके लागीं कुछ देर. गँवे-गँवे बाकिओ कुछ लोग देखे लागी कि का देखत बानी आ फेर भीड़ से रउरा धीरे से फरका निकल के तमाशा देखत रहीं. भीड़ देर ले बनल रही बस भीड़ के लोग बदलत रही.\nबतकुच्चनो में हम अइसने भीड़ लगावे के फेरा में रहीलें. कुछ चरचा चला दिहल जाव त कुछ अउरी लोग एह पर अपना तरह से चरचा करे लागी आ एह तरह से एगो बड़हन दायरा में चरचा के शुरुआत हो सकेला. अब अइसन होखत बा कि ना से त पता ना चले काहे कि लोग पढ़ेला आ पढ़ के सरक लेला दोसरा पन्ना पर, दोसरा पाठ पर. केहू के अतना फुरसत ना रहे कि एह पर आपन टिप्पणी अखबार के संपादक का लगे भा बतकुच्चन करे वाला लगे करो. बाकिर हम रउरा सभे के अनदेखी का चलते आपन काम कइसे छोड़ दीं. से हम त आपन बतकुच्चन करत रहब.\nआज गँउई के चरचा करे लगनी त धियान में आइल कि गँउवा आ गँईआ के तुक एह से मिलत बा आ ओहू पर चरचा कइल जा सकेला. गँउवा अपना गाँव का बारे में कहीं भा अपना गाँव के कवनो आदमी के बारे में. राह पेड़ा में भेंटाइल अपना कवनो गँउवा से अपना गँउवा के चरचा करे मे आनन्द अउरी बढ़ जाला अगर ऊ गँउवा आपन गँईआ रहल होखे. गाँव आ गाँव वाला का बारे में गँउवा के इस्तेमाल होखेला आ अपना गोल में आपन साथी रहेवाला ला गँईआ के. गँईआ माने टीम में साथी. अब टीम कवनो खेल के होखे भा कवनो दोसरा बात के. बाकिर गईंआ खेल के साथी खिलाड़ी ला अधिका कहल जाला. दोसरा टीम के खिलाड़ी गँईआ ना होखे राउर.


लस्टम पस्टम – Page9– Anjoria\nलस्टम पस्टम (Page 9)\n– जयंती पांडेय केहु के केहु पर पइसा बकाया रहेला त ऊ आंखि लुकवावे ला. केहु कवनो बात से लजाला त केहु कवनो बात से. एह में एगो होला राष्ट्रीय शर्म. इहो राष्ट्रीय शर्म तरह-तरह के होला. कबहीं मोदी जी के गुजरात में दंगा से हो जाला त कबहीं बाबरीपूरा पढ़ीं…\n– जयंती पांडेय रामचेला दुपहरिया में बाबा लस्टमानंद के दुअरा मुंह लटकवले अइले आ कहले, अमरीका के एगो कम्पनी बा ऊ तऽ हमनी के देश के कंगाल बता के कहि देता कि ओकर कवनो साख नइखे. ई खबर से भारत के रेटिंग घट गइल. बाबा लस्टमानंद कहले, हँ हो ईपूरा पढ़ीं…\n– जयंती पांडेय हमनी के जीवन में कई गो बात नत्थी बा जेहपर हमनी के आपन कवनो हक नईखे. जइसे आपन पड़ोसी, आपन माई बाप आ आपन नांव. ई बस हो जाला एकर चुनाव ना कइल जा सके. लेकिन आज के दुनिया में पहिलका दू गो बात त आपके अधिकारपूरा पढ़ीं…\n– जयंती पांडेय रामचेला बाबा लस्टमानंद से सवचले, हो बाबा आज कल पुलिस सुधार पर बड़ा चर्चा बा. कभी सुनले रहनी कि सिपाही के मुरइठा देखि के बड़े बड़े लोगन के पैंट खराब हो जात रहे. आजुओ काल पुलिस के बारे में लोग के अच्छा विचार नइखे. बाबा तहार कापूरा पढ़ीं…\n– जयंती पांडेय राहुल गांधी अपना चुनाव प्रचार में कई हाली कहले कि गांव के विकास के खातिर जवन रुपिया आवे ला तवना में से दसे पइसा मिले ला बाकी गायब हो जाला. काफी सोचला पर ई पता ना चलल कि के खा जाला. मन में 90 पइसा हजम करेपूरा पढ़ीं…\n– जयंती पांडेय शरम कहीं चाहे लाज, इहो कतना तरहि के होला. अबही हालही के बाति ह कि अमरीका गोंड़ के बेटी दरोगा राय के बेटा संगे भाग गइल. अब अमरीका गोंड़ कइसे लाजे मुंह देखइहें. अइसहीं राष्ट्रीय शर्मो तरह- तरह के होला. बाबरी मस्जिद ढहाइल त लागल लोग कहेपूरा पढ़ीं…\n– जयंती पांडेय बड़ा ढेर दिन के बाद रमचेलवा फेरू लउकल. रमचेलवा के संगे-संगे दो-चार जाना अउर रहलें. बुझाइल कि रमचेलवा ए घरी नेतागीरी करे लागल बा. बाकी अपना गुरु लस्टमानंद के देख के रमचेलवा मानो गोड़े पर ढह पड़ल. सांच कहीं तऽ बड़ा नीक लागल. अरे! ए घरी केहूपूरा पढ़ीं…\n– जयंती पांडेय भोजपुरी सिनेमा बनावे वाले लोगन पर भोजपुरी के बिगाड़े के इलजाम बड़ा तगड़े लागेला. सचहूं भोजपुरिया सिनेमा में पता ना कहवां- कहवां के ड्रेस पहिना दिहल जाला अउर गजबे भाषा में कलाकार बतियावेला लोग. भोजपुरी के मिठास उ सिनेमन में कभियो न मिले, जबकि भोजपुरी में अभियोपूरा पढ़ीं…\n– जयंती पांडेय आज करप्शन के नांव पर बड़ा हल्ला बा. ई हल्ला उहे लोग हो-हल्ला मचा रहल बा, जेकरा करप्ट होखे के मौका ना मिलल. जसहीं मौका मिली, ऊ आपन ओठ सी लिहें. ई रीति जमाना से स चलि आ रहल बिया. लोग भ्रष्टाचार के विरोध करत समय ईपूरा पढ़ीं…


भोजपुरी भाषी के मातृभाषाई के अस्मिताबोध –2– Anjoria\nसितम्बर 28, 2015 अस्मिताबोध, जयकान्त सिंह जय, भोजपुरी\nभारतीय संविधान के आठवीं अनुसूची में मौजूद बाइसो भारतीय भा गैर भारतीय भाषा सब में हिन्दी, उर्दू आ संस्कृत पर आगे चर्चा होई. बाकी अनइसो भाषा के विषय में पहिले जानल जादे जरूरी बा.\nअसमिया भाषा मुख्य रुप से असम प्रांत के भाषा हिअ. जवन दसवीं सदी का बादे अस्तित्व में आइल. एकर लिपि बंगला ह आ चउदहवीं सदी के कवि माधव कन्दली,पन्दरवहीं सदी के शंकरदेव आदि के रचना कीर्तन घोष वगैरह से असमिया के साहित्यिक विकास नजर आवेला.\nअसमिया के तरह बंगलो भाषा मागधी अपभ्रंश से बारहवीं सदी के उत्तरार्धे में निकसल आ एकरो लिपि बंगले ह. एह भाषा का शब्द वगैरह के पहिल प्रयोग भोजपुरी आ उड़िया जइसन बौद्ध धर्म के सिद्ध आचार्य लोग का साहित्य में मिलेला. एहू भाषा के मुख्य संबंध बंगाले प्रांत से बा.\nगुजरात प्रान्त के गुजरातियो भाषा बारहवीं सदी के बादे बिकसित भइल, जवना के लिपि भोजपुरी के कैथी से मिलत-जुलत बा. गुजरात में गुजराती से जादे मारवाड़ी, मालवी आ जयपुरी बोले वाली जनता के संख्या बा.\nकन्नड़ भाषा के संबंध कर्नाटक प्रांत से बा. दसवीं सदी (942 ई० ) के पंप कवि एकर आदिकवि मानल जालें. सन् 1981 ई० में ई सरकारी राजकाज के भाषा बनल.\nकश्मीर के दसो हजार बर्गमील से कम क्षेत्र में बोले जाए वाली कश्मीरी ब्राह्मी लिपि से बिकसित शारदा लिपि सहित देवनागरियो लिपि में लिखाले-पढ़ाले. 15वीं सदी में लिखाइल ‘वाणासुर वध हरिवंश’ एकर पहिल काव्य भा प्रबंधकाव्य मानल जाला.\nद्रविड़ भाषा परिवार से निकसल मलयालम केरल प्रांत के भाषा हिअ. एकर साहित्यिक परंपरा डेढ़ हजार साल पुरान बा.\nमराठी महाराष्ट्री अपभ्रंश से बिकसित महाराष्ट्र प्रांत के भाषा हिअ, जवना मे साहित्य लिखे के काम तेरहवीं सदी में शुरू भइल आ एकरा में साहित्य लिखे के एगो लमहर परम्परा बा.\nउड़िया उड़िसा प्रांत के भाषा हिअ, जवना के बिकास असमिया आ बंगला जइसन मागधिये अपभ्रंश से भइल बा. एकरो कुछ भाषिक तत्व सिद्ध साहित्य में पावल जाला. एकरो लिपि बंगले लिपि जइसन बिआ.\nपंजाब आ दिल्ली में बोले जाए वाली भाषा पंजाबी के आदिकवि फकीर शकरगंज के जनम सन् 1173 ई० बतावल जाला. कुछ विद्वान उनकर समय तेरहवीं सदी बतावेलें. पंजाबी गुरुमुखी का संगे-संगे देवनागरियो लिपि में लिखल जाले. एकरा में मुख्य रूप से सिख गुरू लोग के बानी संकलित बा.\nतमिल तमिलनाडु के पुरान भाषा हिअ, जवन ब्राह्मी लिपि से बिकसित तमिल लिपि में लिखल जाले. एकरा लिपि के गोल लिपि (वेट्टलुत्तु) कहल जाला. एकरा पास साहित्य के बहुते पुरान आ समृद्ध भंडार बा.\nद्रविड़ परिवार के भाषा तेलुगु संस्कृत प्रभावित भाषा हिअ. एगारहवीं सदी (1020 ई०) के कवि नन्नय तेलुगु के पहिल रचनाकार मानल जालें. सन् 1510 ई० से 1630 ई० के काल तेलुगु खातिर स्वर्णकाल मानल जाला. एह भाषा में भारतीय साहित्य के अनुवाद वाला काम खूब भइल बा. अइसे दक्खिन भारत के कवनो भाषा में एक से डेढ़ हजार शब्द छोड़ के बाकी शब्द संस्कृत के आपन शब्द बाड़ें स.\nजहाँ तक सिंधी भाषा के सवाल बा त देश के बंटवारा के बाद सिंध प्रांत पाकिस्तान में चल गइल आ नाम मात्र के सिंधी भाषी इहँवा बाड़े. ओहू लोग के भाषा संविधान के 21 वाँ संशोधन के जरिए सन् 1967 ई० में आठवीं अनुसूची में दर्ज हो गइल.\nसन् 1992 ई० में संविधान में 71वाँ संशोधन के जरिए गोआ के कोंकणी,मणिपुर के मणिपुरी आ नेपाल के नेपाली भाषा के संवैधानिक दर्जा दिहल गइल. कोंकणी मराठी के बोली हिअ. सन् 1961 में स्वतंत्र भाषा घोषित भइल आ सन् 1062-63 से एकरा में पढ़ाई-लिखाई शुरू भइल. सन् 1975 ई० में एकरा साहित्यिक अकादमी से मान्यता प्राप्त भइल.\nनेपाली नेपाल के भाषा हिअ. अइसे सिक्किम के कुछ हिस्सन मे एकरा के बोले वाला लोग बा.\nमणिपुरी मणिपुर के छोट हिस्सा में बोले जाए वाली भाषा हिअ.\nदेश के सम्पर्क भाषा आ राजभाषा हिंदी के बिकास में एह भाषा सब के केतना जोगदान बा, ई केहू से छुपल नइखे. अब रहल सन् 2003 ई० के 92 वाँ संविधान संशोधन के जरिए आठवीं अनुसूची में दर्ज भाषा डोगरी, बोडो, संथाली आ मैथिली के बात. त डोगरी पंजाबी के बोली हिअ. देवनागरी लिपि में लिखाले. एकर सीमा क्षेत्र बहुते कम बा आ बोले वालन के संख्या कुछ लाख में बा.\nबोडो आ संथाली भाषा के क्षेत्रफल, आबादी आ साहित्य सम्पदा के के नइखे जानत.\nमैथिली मिथिला क्षेत्र आ नेपाल के कुछ हिस्सा में बसेवाली जनता के मातृभाषा हिअ. लगभग 30 हजार वर्ग मील का एकरा सीमा-रेखा में भोजपुरी भाषा के बोली बज्जिका आ अंगप्रदेश का अंगिको भाषा के सीमा क्षेत्र पड़ेला. एकर लिपि मिथिलाक्षर भा तिरहुता बंगला लिपि के अनुकरण भर ह. असमिया, बंगला आ उड़िया जइसन मैथिलियो मागधी अपभ्रंश से बिकसित हिअ. एह भाषा के आदिकाल एगारहवीं सदी से सोलहवीं सदी मानल जाला. सन् 1324 ई० के ज्योतिरीश्वर ठाकुर के ‘वर्णरत्नाकर’ तिरहुता के गद्य काव्य ह. संस्कृत, बंगला, उड़िया आ तिरहुता के कवि विद्यापति ठाकुर के काल सन् 1350 से 1450 ई० बतावल जाला. उनका रचनन पर गीत गोविन्द के कवि जयदेव आ वर्णरत्नाकर के रचनाकार ज्योतिरीस्वर के प्रभाव साफ-साफ झलकेला. तब से अब तक मैथिली के साहित्य परंपरा समृद्ध होत आ रहल बा. मैथिली भाषी लोग में बंगला, उड़िया भाषी के समान मातृभाषाई अस्मिताबोध कूटकूट के भरल होला. जवन एह भाषा का आधुनिक बिकास के मूल वजह बा.\nसंस्कृत त भारतवर्ष के सबसे पुरान, वैज्ञानिक आ अमर सांस्कृतिक भाषा हिअ. एकर देवनागरी लिपि भारते ना भारत के बाहरो के कई विदेशी भाषा के वैज्ञानिक लिपि मानल जाले. उत्तर भारत के त बाते छोड़ दीं दक्खिन भारत के प्रायः हर भाषा के एक-डेढ़ हजार आपन शब्द छोड़ के संस्कृते भाषा के शब्द सम्पदा आ ओकरा भाषिक प्रकृति-प्रवृत्ति से भरल-पूरल होले. कहल त इहो जाला कि उत्तर भारत के ऋषि अगस्ते दक्खिन भारत में जाके तमिल भाषा के बिकसित कइलें. एक तरह से दक्खिन भारत के कुल्ह भाषा आर्यभाषा संस्कृत से बिकसित होखेवाली आर्ये भाषा हई स. द्रविड़ जाति, क्षेत्र आ भाषा परिवार के झंझट यूरोपीय भाषा वैज्ञानिक के पैदा कइल ह. संस्कृत भाषा त भारतीय संस्कृति के जीवनरेखा ह. ओइसहीं दक्खिन के तमिलो भाषा भारतवर्ष में पुरान समृद्ध भाषा हिअ. उर्दू आ हिन्दी दूनो एके भाषा हई स. एकनियो में भेद यूरोपीय विद्वानलोग पैदा कइल. उर्दू में अरबी-फारसी सहित देशी भषन के शब्द सम्पदा अधिक होला. उहँवे हिन्दी में संस्कृत के तत्सम शब्दन सहित पूर्वी दिल्ली आ पच्छिमी उत्तर प्रदेश के रूढ़ बेलस बोली खड़ी-बोली का बनावटी वर्चस्व लादल गइल बा.\nओइसे मोहनदास करम चन्द गाँधी हिन्दी का एह रूप के हिन्दी भा हिन्दुस्तानी ना मानत रहस आ बहुभाषी भारतवर्ष के सर्वमान्य सम्पर्क भाषा हिन्दी भा हिन्दुस्तानी के राजभाषा, मतलब राजकाज के समर्थ भाषा बनावही के उद्देश्य से संविधान में अनुच्छेद 343 से 351 तक राजभाषा संबंधी उपबंध (बेवस्था) कइल गइल. फेर हिन्दी के सउँसे देश के सशक्त-समर्थ सम्पन्न भाषा बनावहीं खातिर आठवीं अनुसूची के बेवस्था क के ओकरा में तमाम बिकासमान देशी भाषा के बिकसित करेके बवस्था कइल गइल. ताकि एह सब भाषा के समन्वित सहयोग से हिन्दी आउर समृद्ध आ सशक्त होत जाई.\nबाकिर गाँधी के गैरमौजूदगी में अँगरेजीपरस्त संविधान सभा के सदस्य लोग 14 सितंबर, 1949 के एकमत से तय कर दिहल कि हिंदी के खड़ीबोली भारत के राजभाषा होई. भारतीय संविधान के भाग 17 (क) अध्याय के धारा 343 (1) में कहा गइल कि संघ के राजभाषा हिन्दी आ लिपि देवनागरी होई. हिंदी के राजभाषा आ एकर लिपि देवनागरी होखे से केहूका कवनो नाराजगी ना रहे अउर ना आजो बा. नाराजगी एकर स्वरूप दुरूह बनावे से बा. जवना के दक्खिन भारत के के कहो उत्तरो भारत के आम जनता ना समझ सके. फेर ई सउँसे देश के सम्पर्कभाषा/ राजभाषा/ राष्ट्रभाषा कइसे बन पाई. एही बात के लेके दक्खिन के त छोड़ीं अब उत्तर भारत में बिरोध के जमीन तइयार हो रहल बा. एकर मुख्य वजह बा, उत्तर भारत के तमाम मातृभाषा सबके जगह खुद के सरकारी स्तर पर मातृभाषा घोषित कइल आ सउँसे उत्तर भारत के जबरन हिन्दी पट्टी बतावल. अइसन करके सरकारी नौकरशाह, अधिकारी, पदाधिकारी सहित हिंदी के तथाकथित हिमायती विद्वान लोग के बयान बिरोध के बिद्रोह में बदले खातिर आग में घीव के काम कर रहल बा से अलग आ अँगरेजी आम जन से दूर होत दुरूह, बेलस-नीरस घनघोर तत्समी हिन्दी के वजह से मध्य वर्ग में अपना ओर खींचत रही. भारतीय भाषा भाषी जन का मातृभाषाई अस्मिताबोध के तहस नहस करत रही.\nजब हिन्दिये के समृद्ध करे खातिर आठवीं अनुसूची में आउर भारतीय भाषा के डाले के बेवस्था कइल गइल, फेर ओहू में हिन्दी आ उर्दू डाले के का तुक रहे. शुरू में तेरहेगो भाषा आठवीं अनुसूची में डलाइल रहे. अंत में तुष्टीकरण के नीति के तहत नेहरू जी ओकरा में उर्दू में दर्ज करवलें.\nअब तक के अध्ययन के अनुसार आठवीं अनुसूची में दर्ज भाषा सबमें संस्कृत आ तमिल के छोड़ के कवनो भाषा के साहित्यिक बिकास एगारहवीं-बारहवीं सदी के पहिले नजर नइखे आवत.


महुआ पर शुरु भइल डांस संग्राम\nभोजपुरिया दर्शकन के चहेता टीवी चैनल महुआ एक बेर फेर रॉक करे जा रहल बा. लोकप्रिय रियलिटी शो सुर सग्राम का बाद महुआ नाच के दिवाना लोगन खातिर एगो नया रियलिटी शो डांस सग्राम. एकर प्रसारण १५ जनवरी से हर शुक आ शनिचर के रात आठ बजे से होखल करी जवना में नृत्यकला के अलग अलग रुप से रउरा के रुबरु कइल जाई.\nभारत का नौ शहरन से, जवना में पटना, बनारस, लखनऊ, गोरखपुर, राँची, कोलकाता, दिल्ली, मुंबई, आ भोपाल शामिल बा, आडीशन का बाद चुनल गइल २४ गो चुनिन्दा डांसिंग स्टार एकर शुरुआती प्रतिभागी होखिहन. डांस सग्राम के जज रहीहें बॉलीवुड के मशहूर नृत्यनिर्देशिका सरोज खान आ एंकरिंग करीहें दिनेश लाल यादव निरहुआ. २४ प्रतिभागियन के दू गो दल बनावल गइल बा जवना के मालिक रहीहें श्वेता तिवारी आ संभावना सेठ. मुकाबिला एही दुनु दल का बीचे होखी. दुनु दल आपन नृत्य कौशल बॉलीवुड के मशहूर नृत्यनिर्देशक लॉलीपॉप का निर्देशन में देखइहन. लॉलीपॉप के नृत्य निर्देशन वाली हिन्दी फिल्म वीर जल्दिये रिलीज होखे वाली बा.\nशुक १५ जनवरी के देखावल जाये वाला एपिसोड में सगरी प्रतिभागियन के पांच गो टीम बनावल बा जे भोजपुरी फोक, वेस्टर्न डांस, बॉलीवुड सांग्स, कान्टेम्पररी, आ भोजपुरी आयटम गाना पर डांस कर के देखाई. एह एपिसोड से रउरा सभे के जलकी देखावल जाई कि डांस सग्राम का मंच पर कवन कवन जलवा देखे के मिली. एहू शो के निर्माता गजेन्द्र सिंह हउवें जिनका के रियलिटी शो के जनक कहल जाला.\nएह एपिसोड में पटना से अंजली मिश्रा, चाँदनी पाण्डेय, सुकन्या, आनन्द ईशान, चंदन कुमार, आ प्रदीप, बनारस से प्रतिभा पाण्डेय, किरण तान्या, गौरी पाण्डे, अमित आ चारू उपाध्याय, दिल्ली से प्रेरणा, सागर, आ अविनाश, कोलकाता से मास्टर पिंटू, अविनाश जायसवाल, आत्मजीत सिंह, मुंबई से गौरी क्षत्रिय, राँची से अमर, कोमल सिंह, आकाश मुखर्जी, आ दीपू सिंह, आ भोपाल से संजय के नृत्य कौशल देखावे के मौका मिलल बा.\nस्रोत : महुआ टीवी के पीआरओ प्रशान्त-निशान्त\nपिछला जनम में अघोरी रहलन रविकिशन


लालू के नीतीश से भले 'मंडल' के मेल बा, लेकिन मन से मन के मेल नइखे! | BB News Live Hindi Breaking, Sport Politics, Bhojpuri Bollywood Samachar\nलालू के नीतीश से भले 'मंडल' के मेल बा, लेकिन मन से मन के मेल नइखे!\nबीपी मंडल के जयंती पs कार्जक्रम रहे। देवकी नंदन पुष्पांजलि अरपित कs के निकले लगले तs अनुपम आनंद से भेंट हो गइल। दूनो जना बहरी निकलले तs अनुपम आनंद कहले, बीपी मंडल जी आरक्षण के अलख जगवले। आरक्षण आंदोलन से ही लालू जी अउर नीतीश जी के राजनीत के धार मिलल। लेकिन, लालू-नीतीश के अलगाव के चलते बिहार में पिछड़ा राजनीत बिभाजित हो गइल। जब अति पिछड़ा समुदाय नीतीश जी के साथे आ गइल तs लालू जी राजनीतिक किला ढह गइल। जातीय जनगणना के मुद्दा पर जदयू-राजद में वैचारिक एकता के मौका मिलल रहे। लेकिन राजद के कुछ नेता ई बेसकीमती मौका के ठोकर मार रहल बाड़े। परधानमंतरी से मीटिंग के बाद नीतीश जी जातीय जनगणना के नैरेटिभे चेंज कर देले। अब राजद बिरोध के झुनझुना भी ना बजा सके। अइसना में नीतीश जी के टारगेट कइल राजद के कहीं भारी मत पड़ जाए।\nराजद के बेयान के मतलब का बा ?\nदेवकी नंदन पूछले, तहरा कहे का मतलब बा ? तs अनुपम आनंद जबाब देले, तेजस्वी भी नीतीश जी साथे परधानमंतरी से मिले खातिर दिल्ली गइले। ई बहुत खास बात रहे। लेकिन अब राजद के नेता एगो फोटो के आधार पs नीतीश जी के खिलाफ बेयान दे रहल बाड़े। अब बतावs कि नीतीश जी जइसन अनुभवी नेता के तेजस्वी जइसन नवका नेता राजनीत के पाठ पढ़इहें ? ई केतना हंसे जुकुर बात बा। ई बात सुन के देवकी नंदन कहले, राजद अउर जदयू के राजनीतिक आधार (पिछड़वाद) भले एकसमान बा लेकिन बैचारिक आधार में जमीन-आसमान के अंतर बा। 2015 में लालू जी कहले रहन कि ऊ जहर के घोंट पी के नीतीश कुमार के नेता मनले रहन। इहे बिचार राजद के कबो जदयू से एक ना होखे देवे। जातीय जनगणना के मुद्दा पs जब सब कुछ ठीकठाक चलत रहे कि राजद नीतीश जी के बारे में ‘रीढ़ के हड्डी’ वला बेयान दे देलस। एकर का जरूरत रहे ? ई तs बनल कम बिगड़े वला बत हो गइल। अइसना में कबो नीतीश जी राजद पs भरोसा कर सकेले ?\n‘रीढ़ के हड्डी’ अउर राजनीतिक कबड्डी\nअनुपम आनंद कहले, भारत के राजनीत में रीढ़ के हड्डी वला बेयान बहुत तबाही वला रहल बा। अइसने बेयान 1990 में बीपी सिंह के सरकार गिरा देले रहे। जब उपपरधानमंतरी देवीलाल के परधानमंतरी बीपी सिंह से झगड़ा चरम पs पहुंच गइल तs केन्द्र सरकारा के कुर्सी हिले लागल। एही बीच देवीलाल एगो इंटरब्यू में बीपी सिंह के रीढ़विहीन (स्पाइनलेस) नेता कह देले। जब अंगरेजी साप्ताहिक पत्रिका इलस्ट्रेटेड विकली में ई इंटरभ्यू छपल तs भारत के राजनीति में भूकंप आ गइल। देश के परधानमंतरी के उनके सहजोगी रीढ़विहीन नेता कह देले। एकरा बाद लड़ाई अइसन बढ़ल कि केन्द्र सरकार के पतन के रास्ता तइयार हो गइल। अब राजद के बेयान पs गौर करs। दिल्ली में परधानमंतरी से मोलकात खातिर बिहार के नेता पहुंचल रहन। एही दौरान कई गो फोटो खिंचल गइल। एक फोटो में नीतीश जी तेजस्वी के कुछ समझा रहल बाड़े अउर तेजस्वी तनी तन के खाड़ा बाड़े। एह फोटो के आधार पs राजद के एगो नेता लिख देले, तेजस्वी जी मुख्यमंत्री नीतीश कुमार को बता और दिखा रहे हैं कि राजनीति में रीढ़ की हड्डी कैसे सीधी और मजबूत रहनी चाहिए। जाहिर बा ई उकसावे वला बेयान बा। जातीय जनगणना के मुद्दा पर नीतीश जी राजद खातिर कुछ उदार हो गइल रहन। लेकिन अब तs बात बिगड़बे करी।\nराजद के मेल में खेल !\nदेवकी नंदन कहले, राजद के बिचार ओह लइका जइसन बा जे हरमेसा बघवा कौर खाये के जिद करे। लालू जी कांग्रेस के साथ दिल मांगे मोर के नीति पs चलत रहन। ऊ कांग्रेस के सहजोग भी चाहत रहन अउर हिंसदारी भी कम देल चाहत रहन। ऊ कांगरेस के साथे भी रहन अउर ओकरा के बिना औकात वला पाटी भी कहत रहन। लेकिन ई दोतरफी बात से उनका नोकसान भी भइल। 2009 के लोकसभा चुनाव में लालू जी बिहार में कांगरेस के तीन-चार सीट से अधिक देवे खातिर तइयार ना रहन। कांग्रेस अकेल लड़ल। एकर नतीजा लालू जी के भोगे के पड़ल। 22 सीट वला लालू जी धड़ाम से4सीट पर गिर गइले। तब ऊ कहले रहन कि कांगरेस के कम सीट देवे के औफर ऊनकर गलत फैसला रहे। कांगरेस से गठबंधन टूटला के चलते नोकसान उठावे के पड़ल। लालू जी पs हरमेसा ई आरोप लागल कि ऊ आपन सहजोगी दल के इज्जात ना करत रहन। 2015 में जब लालू जी के नीतीश जी से मेल भइल तs ऊ दूइये साल में काहे टूट गइल ? ई मन से मन के मेला ना रहे। जब राजद नेता शहाबुद्दीन नीतीश जी के परिस्थितियों के सीएम कहले तs लालू जी उनकर बचाव करे लागल रहन। जदयू-राजद में भले मंडल के मेल बा लेकिन मन से मेल नइखे।\nयह भी पढ़ें: Bhojpuri: करुणानिधि के तर्ज पs का लालू जी ‘तेज’ के निकाल सके ले राजद से?\nशह मात के खेल\nदेवकी नंदन के बात जारी रहे। जातीय जनगणना के मुद्दा पs राजद शुरू में खूब माहौल बनइलस। नीतीश सरकार अउर मोदी सरकार के घेरलस। लेकिन अब ई राजनीति पटना से दिल्ली शिफ्ट हो गइल बा। गेंदा केन्द्र सरकार के पाला में बा। जातीय जनगणना के मामला अभी सुप्रीम कोर्ट में बिचाराधीन बा। केंद्र सरकार कोर्ट के फैसला आवे तक ई मामला पs शायद ही कवनो बिचार करे। अइसे जातीय जनगणना दोधारी तलवार के तरह बा। अगर फायदा बा तs नोकसान के खतरा भी बा। जइसे अगर मान लिहल जाव कि अगर जनगणना के बाद पता चले कि ओबीसी बर्ग के कवनो जाति अपना आबादी से अधिक आरक्षण के फैदा ले रहल बिया तब का होई ? बबाल होई कि ना ? रोहिणी आयोग एह बात के बिसलेसन कइले बा कि ओबीसी बर्ग के कवन जाति के आरक्षण के सबसे अधिक फैदा मिलल बा अउर कवन जाति के बेलकुले नइखे मिलल। मंडल कमिशन 3743 जात के पिछड़ा बर्ग में शामिल कइले रहे। रोहिणी आयोग 2018 में पिछला पांच साल में ओबीसी कोटा के तहत मिलल सरकारी नौकरी के बिसलेसन कइले रहे। तब पता चलल रहे कि आरक्षण के 97 प्रतिशत फैदा ओबीसी के सिर्फ 25 प्रतिशत जात के मिलल रहे। रोहिणी आयोग के कार्यकाल दिसम्बर 2021 में खत्म हो रहल बा। एही बीच अगर एकर रिपोट आ गइल तs तेजस्वी के दांव उल्टा भी पड़ सकेला। तब पता चल जाई कि मंडल आरक्षण के फैदा कवन जात सबसे अधिक उठा रहल बा। तब पिछड़ा बर्ग के कुछ ताकतवर जात के राजनीत बदल भी सकेला। देवकी नंदन के बात पs अनुपम आनंद सोच बिचार में पड़ गइले।\nयह भी पढ़ें: Bhojpuri: जानीं के रहे लालू जी के जिगरी यार, जे कहात रहे बिहार के सुपर CM\nPrevious articleबढ़ते कोरोना संक्रमण के बीच राहुल गांधी का तंज, अपना ध्‍यान रखें, सरकार ‘बेचने’ में व्‍यस्‍त है\nNext articleसंतकबीरनगर में घाघरा नदी ने खतरे का निशान किया पार, हजारों लोग का पलायन शुरू


अपना घरे – Hum Bhojpuria\nमाई - बबुआ हो अब हम जाइब।\nहम - कहवाँ?\nमाई - अपना घरे।\nहम - चाँदी? (नरहीं चांदी, भोजपुर)\nमाई - अरे ना रे। अपना घरे।\nहम - पिपरपाँती? (हमार मामा गाँव पिपरपाँती ह। लागल कि माई के आपन जन्मभूमि इयाद आवत बा।)\nमाई - अरे ना हो अपना घरे।\nहम - नगेन्द्र भैया के घरे?\nमाई - अरे ना रे\nहम - राम जी का घरे?\nमाई - हँऽऽ।\nहम - त राम-राम करबू तबे नू रामजी अइहें लिआवे।\nमाई - त तूहीं नू करावऽ ल राम-राम।\n« ब्रिक्स के कमजोर करत चीनसुपर हीरो रहलें माई बाबूजी »


बब्लु सिंह जी के लिखल भोजपुरी लघु कथा सौतेली माई | जोगीरा\nHome भोजपुरी साहित्य भोजपुरी कथा-कहानी बब्लु सिंह जी के लिखल भोजपुरी लघु कथा सौतेली माई\nबब्लु सिंह जी के लिखल भोजपुरी लघु कथा सौतेली माई\nआई पढ़ल जाव बब्लु सिंह जी के लिखल एगो भोजपुरी लघु कथा सौतेली माई , पढ़ीं आ आपन राय बताइ कि रउवा इ भोजपुरी लघु कथा कइसन लागल, रउवा सब से निहोरा बा की पढ़ला के बाद शेयर जरूर करीं\nबताई हइसे करे के चाही उनका, का भइल उनकर आपन बेटी ना रहल हिय लेकिन माई त उहे नु कहात रहली ह — फुलेसर के मेहरारू मुँह बना के कहली !\nआरे ना हो देआदिन उ त शुरुवे से फूटलो आँखी ना देखे के चाहेली प्रतिमावा के ! मनोज के मेहरारू जवाब में कहली !\nप्रतिमा के आज बरिआत आवे वाला रहे , दुवार पर सामियाना गिरल रहे आ कोना में एक तरफ टेन्ट गिरा के हलुवाई लो खाना बनावत रहे !\nटोला मोहल्ला के लइका सभ माडो सजावत रहले सन आ जेतना हित लो आइल रहे सभे कवनो ना कवनो काम में अझुराइल रहे !\nमोहल्ला के सभ मेहरारू लो प्रतिमा के घरे आइल रहे नेग करे खातिर , लेकिन जइसे पता चलल कि प्रतिमा के सौतेली माई त आपना नइहर चल गइल बाड़ी ,सभ मेहरारू लो अपने में काना फुसी करे लागल लो !!\nबरिआती के भीड़ भाड़ाका के बिच जेताना टोला के मेहरारू लो रहे आपन आपन ज्ञान के अनुसार सौतेली माई पर ज्ञान बांटे लागल लो,सभ सुनत लोगवा के बतिआ तीर लेखा लागो चन्देसर (प्रतिमा के बाबूजी ) के ,दुखी मन से पियरी पहिन घर से निकल गइले !\nहरेक कदम पर उनका पुरान बात कुल्ही दिमाग में दउड़त रहे ,का मुँह देखाईब हम समाज में, गुमटी पर रुक के बीड़ी खरीद पिये लगले, आ इयाद करे लगले पिछला सभ बात, कि काहे बिना कवनो कारण, बिना कवनो झगड़ा अइसे उ घर से बिना केहू के कुछु बतवले चल गइली !!\nचन्देसर एगो मजूदर रहले, उनकर बिआह धूम धाम से भइल रहे, आपना जीवन साथी से बहुते खुश रहले ,हंसी ख़ुशी से दिन बीतत रहे लेकिन नियती के खेला बहुते अजीब होला , इ जीवन कब केने करवट फेरी केहू ना जाने ।\nदू साल बाद पेट से रहली इनकर मेहरारू ,त केतना ख़ुशी खुशी उनकर ख्याल राखस, आखिर बाप बने वाला दिन भी आ गइल , भोरही से पेट में दरद उठल त लगही के सरकारी अस्पताल में भर्ती करवा देले रहले !\nसाँझ के समय रहे , बाजार से मिठाई खरीद लेहले कि कही रतिआ में दोकान बंद मत हो जाव , तेजी से अस्पताल चल देहले , बाप बने के खुशी इनका चेहरा से पूरा झलकत रहे , आँख के चमक बतावत रहे की इनका जिनगी के नवका बिहान होखे आला रहे।\nअस्पताल पहुँचते कहीं की नर्स निकलली बाहर आ कहली :- चन्देसर आप ही है, माफ़ कीजियेगा बच्ची पूरी तरह स्वस्थ है हम बच्ची की माँ को नहीं बचा पाये !\nएतना सुनत कहीं की धक्क से लागल इनका ,हाथ में से मिठाई के झोरी निचे गिर गइल, घुटना पर गिर के फफक फफक रोवे लगले , भगवान के कोसे लगले की आखिर कवन पाप हम कइले रहनी की हेताना बड़हन सजा मिलल हमके !\nखैर मेहरारू इनकर स्वर्ग सिधार गइल रहली आ इनका गोदी में एगो सुंदर गुड़िया छोड़ गइल रहली त प्यार से प्रतिमा नाम धराइल आ चन्देसर दिन भर ओह लईकी के गोदी में उठवले सोंच लेले रहले की जिनगी भर आपाना मेहरारू के इयाद में बिता देंम !!\nहीत मीत समझावल लो की होनी के के टाल सकेला, आरे कम से कम आपाना खातिर ना त एह बबुनिया खातिर फेरु बिआह कर ल ,कबले तु ख्याल रखबअ आरे काम धाम भी त बा ।\nसभके दबाव में बगल के गाँव में ही रीती रिवाज से दोसर बिआह भइल, दुसरकी मेहरारू गरीब घर के रहली आ उहो माई बाबूजी के एकही लईकी त सोंचले की कम से कम मरम बूझिहे त !!\nचन्देसर के सुना जिनगी में फेर से बहार आ गइल, बहुत निमन बेवहार के मेहरारू निकलली ! आ प्रतिमा के पालन पोषण आपन लईकी लेखा करे लगली !\nकुछ साल बीतल आ इनको देह से एगो लइका भइल, अब त चारु ओर खुशी ही खुशी रहे , लइका लईकी दुनू बड होखे लगले ।\nआ जेतना ममता प्रतिमा पर लुटावस, ओतना आपन लइका पर भी ना, कोना में से छुप छुप के चन्देसर देखल करस, माई बेटी के दुलार ,आ सोंचस की मेहरारू के रूप में देवी मिल गइली !!\nसमय के चक्र घुमल दुनो लइका लईकी सेयान भइले, कहल जाला नु की दोसरा के ख़ुशी पड़ोसी के बर्दास्त ना होला ,,,,टोला मोहल्ला में जेकरे घरे प्रतिमा जास कवनो काम से मेहरारू लो मन फोड़े इनकर ।\nकि बेचारी के केतना दुख बा एकर माई केतना सुंदर रहली, मर गइली इहो ना सोंचली की एकर का होइ आ देखअ त उनकर दोसरकी मेहरारू आपना लइका के केताना मानेली, एकरा के देखहु के ना चाहस ।\nरोज रोज के इ मेहरारू लो के अइसन ताना छोटे से बइठ गइल प्रतिमा के मन में, आ इ ख्याल आ गइल कि इ हामार सौतेली माई हिय, आ सौतेली माई त कबो अपने लइका के जादा मानी नु ।\nकुछु अढ़ावल ना करस, बात बात पर उल्टा बोल देस लेकिन एह सब के परवाह ना कर के उनकर माई ओतने प्यार आ ममता लुटावस जेताना अपना लइका के, लेकिन जब गलतफहमी दिमाग में घुस जाला त सच्चाई ना लउके।\nखैर उहो दिन आ गइल, प्रतिमा के बिआह सेट भइल, तिलक जब गइल त, लइका पार्टी कइलस बवाल ! दहेज़ के पइसा में डेढ़ लाख रूपिया कम रहे, लइका के बाबूजी कहस कि जबतक पइसा ना मिली, तिलक ना चढ़ी।\nकसहु गोड़ धरिया कइले चन्देसर आ एह शर्त पर तिलक चढ़ल की बरिआत के दिने पइसा मिल जाई, दू दिन पहिले रात के चन्देसर खाना ना खइले त परेशान देख के पुछली कि — काहे जी खाना काहे नइखी खात, कवनो बात बा का ? त पूरा बात बतवले रहले।\nपूरा बीड़ी के बंडल खतम हो गइल लेकिन कारण ना सोंच पवले ,मन से इहे आवाज आवे के पहिलही हम इ सोंच सोंच के मुअतानी कि साँझ के कवन मुँह देखाईब, ओहिमे इ नइहर जा के परेशानी काहे बढ़ा देहली।\nसाँझ होवे वाला रहे, अँगना घर चहल कदमी रहे , साउंड बॉक्स वाला फ़िल्मी गीत बजावत रहे, तबले एगो लइका कहलस की बारात गांव के बाहर आ गइल बा, इ आवाज से चन्देसर खुश भइला के बजाय, काँपे लगले कि अब कवन तमाशा होइ दुवार पर ।\nप्रतिमा सज धज के अपना कमरा में सखी सहेली के बिच गुम सुम बइठल रहली, कि उनका करम में ना जाने का लिखल बा, तलही दुआर पर रिक्शा रुकल आ एक हाथ के घुंघटा निकलले एगो मेहरारू घर में घुसली ।\nआरे इ त चन्देसर बो हई ,अब का करे अइली ह- मुंह बना के मनोज के मेहरारू ताना मरली, ओने उ दनदनाईल कमरा में घुसली आ पीछे से चन्देसर, रूम में जाते कहीं कि खींच के एक थापड़ मरले कि आज जनाईये देहलू की सौतेली सौतेली ही होखेले, आरे अपना बेटी के ऊपरे मन से विदा कर देले रहतु।\nरोवत सुसुकत नोट के गड्डी चन्देसर के हाथ में रख उनकर मेहरारू कहली :- कि ली हई पूरा डेढ़ लाख बा ,लइका आला लो के दे देंम , एकरे इंतजाम करे गइल रहनी ह,\nहेताना रुपिया कहाँ से आ बता के नु जाला :- चकित विस्मित पुछले चन्देसर\nरउवा जाये देती का ,बाबूजी के मुआला के बाद हामार जवन दू कठा जमीन बाँचल रहे उहे बेच देनी ह , जर जमीन त किनात रही लेकिन हामार बेटी के बिआह में कवनो तमाशा होइ त लोग का कही , भले सौतेली हई त का माई के फर्ज त निभावे के अधिकार दी।\nचन्देसर फफक फफक रोवे लगले ,टोला के मेहरारू लो जे सौतेली माई के परिभाषित करत रहे ,आपन मुँह लुकवा लेहलस लो ,आ प्रतिमा दउड़त आपना माई के गले लग रोवे लगली , चारु ओर आँसू के बाढ़ आ गइल , आ आज प्रतिमा के आँसू निकलत खुद से माफ़ी माँगत रहे कि हम आपन माई के दुलार काहे ना समझ पवनी ……….।\nपिछला लेखजनकवि भिखारी ठाकुर लोक साहित्य एवं सांस्कृतिक महोत्सव\nअगिला लेखअमरेन्द्र जी के लिखल एगो व्यंग विज्ञान, आधुनिकता आ साहित्य


Deepak Tiwari's Page - JaiBhojpuri.com\nMaleSiliguri West BengalIndia Like0members like this\nBlog PostsDiscussions (2)EventsGroupsPhotosPhoto AlbumsVideos Deepak Tiwari's Likes Deepak Tiwari's Friends\nView All Deepak Tiwari's Page\nशशि कुमार सिंह (SHASHI) leftacomment for Deepak Tiwari"प्रणाम आ जय भोजपुरी\nआ संगे -संगे दिआ बाती के एह पावन तेवहार दीवली प बधाई आ शुभकामना ।\nजय भोजपुरी"Nov 13, 2012Pramod Kumar Tiwari and Deepak Tiwari are now friendsFeb 3, 2012Deepak Tiwari is now friends with Bagesh Kumar Singh and amitesh kumar singhNov 21, 2011Rajeev Mishra "राजीव भोजपुरिया" leftacomment for Deepak Tiwari"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Nov 13, 2011शशि कुमार सिंह (SHASHI) leftacomment for Deepak Tiwari"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Nov 13, 2011Vinod Kumar, Ballia, U.P. leftacomment for Deepak Tiwari"Satish ji, Namaskar, aur sab ka hal ba........"Sep 27, 2011Deepak Tiwari liked sanjay kumar singh's discussion भोजपुरिया स्वाभिमान सम्मलेन -२ कार्यक्रम के प्रस्तावित रूपरेखा ......Sep 26, 2011Deepak Tiwari liked amitesh's discussion तानाशाहीSep 23, 2011Deepak Tiwari liked Anil Kumar Pandey's discussion फोटो भी कुछ बोलेलाSep 23, 2011Deepak Tiwari liked नबीन भोजपुरिया ( NB )'s discussion ई भाषा ह की बोली ह ? ई कईसन ठिठोली करsतानी जी ?Sep 23, 2011Deepak Tiwari liked Ashutosh Ranjan's discussion शब्द एक अर्थ अनेकSep 23, 2011Deepak Tiwari liked PRADEEP PATEL's discussion प्रधानमंत्री जी बताई 32 रूपिया मे खर्चा कईसे चलीSep 23, 2011Deepak Tiwari liked Admin's discussion जय भोजपुरी परिवार के सदस्यन के बारे में ताजा समाचारSep 23, 2011Deepak Tiwari liked sanjay kumar singh's discussion जीरादेई से मिलल आशीर्वाद के सहेज के आईं सफ़र के आगे बढावल जाव ...भोजपुरिया स्वाभिमान सम्मलेन -2Sep 23, 2011Deepak Tiwari replied to अभिनन्दन गुप्ता's discussion विश्वकर्मा पुजा के हार्दिक सुभ कामना"Jai jai baba vishwakarma ki"Sep 17, 2011Deepak Tiwari replied to अभिनन्दन गुप्ता's discussion विश्वकर्मा पुजा के हार्दिक सुभ कामना"Bahut badhiya lagal ha bhai puja dekh ke"Sep 17, 2011 More... RSS\nAt 10:17am on November 13, 2012, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 2:41pm on November 13, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 8:02am on November 13, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 6:29pm on September 27, 2011, अभिनन्दन गुप्ता said… At 12:51pm on September 27, 2011, Vinod Kumar, Ballia, U.P. said… Satish ji, Namaskar, aur sab ka hal ba........ At 6:55pm on September 23, 2011, अभिनन्दन गुप्ता said… कहि दिपक जि का हाल बा At 1:44pm on September 8, 2011, Anush Singh Thakur said… ur intro. plz....... At 6:45pm on December 24, 2010, dhirendra tiwari said… sab theek thaak baa raura batai.... No comments yet!


गद्दारी का बहाने बतंगड़ चिन्तन (बतंगड़ – 6) – Anjoria\nनवम्बर 10, 2016 गद्दारी, बतंगड़\nएह घरी गद्दारी चरचा में बा आ कुछ लोग एकरा के आपन मौलिक अधिकार बतावे लागल बा. अइसनका लोग पाकिस्तान का हित में बतियावल आपन शान समुझत बा.\nसरसरी निगाह से देखनी त बुझाइल कि एह पर कुछ लिखल भा बोलल बहुते आसान रही बाकिर अब जबसे कलम उठल तब से दिमाग चक्करघिन्नी में पड़ गइल बा. गद्दारी भा देशद्रोह निरपेक्ष ना होखे. देखेवाला एकरा के हमेशा अपना नजरिया से देखेला. जवन बाति हिन्दुस्तानी ला गद्दारी मानल जाई उहे बाति पाकिस्तानियन का नजर में वतन परस्ती होखी. आ अतना त मानहीं के पड़ी कि अपना देश में पाकिस्तान परस्त इऩ्डियन भरल बाड़ें आ कवनो एके मजहब के ना, हर मजहब के.\nएही पर ध्यान में आवत बा विभीषण आ जयचन्द के नाम. एगो के हमनी का सराहेनी आ दोसरका के गरियावेनी जा. जबकि देखीं त दुनू के काम एके तरह के रहुवे, अपना देश का शासक का खिलाफ विदेशी हमलावर के सहायता कइल. अपना गद्दी पर आरी चलावले के गद्दारी कहल जाला. अगर तटस्थ भाव से देखीं त कश्मीर आ बलुचिस्तान में एके तरह के आन्दोलन चलत बा – अपना मौजूदा देश से अलगा होके आजाद होखे के सपना. अगर एगो सही बा त दोसरका गलत कइसे, भा एगो गलत बा त दोसरका सही कइसे.\nआ एही पर दिमाग इहो सोचत बा कि निष्पक्षता का बारे में का कहल जाव. सही से देखीं त पंच निष्पक्ष ना हो सके. ओकरा न्याय आ नैतिकता के पक्षधर होखहीं के पड़ी. बाकिर मीडिया ? मानीं चाहे मत मानीं बाकिर हर मीडिया के आपन एगो खास नजरिया होला आ ऊ हर खबर के ओही नजरिया का हिसाब से परोसेला. एगो अखबार कवनो खास खबर के तवज्जो दी त दोसरका दोसरा खबर के. आ खबर परोसले में ई नजरिया हावी होले. एही चलते लोग अलग अलग अखबार के गाहक होला भा अलग अलग चैनल के देखेला. आ ऊ लोग जे मीडिया पर नजर राखेला ऊ बहुते अखबार पढ़ेला भा रिमोट दबावत एह चैनल से ओह चैनल पर कूदत रहेला.\nबाकिर सब कुछ सही मानतो होखे के इहे चाहीं कि आदमी अपना देश के तवज्जो देव आ ओकर टुकड़ा टुकड़ा करे के सपना देखे वाला के टुक्की टुक्की कर देव. बाकिर हिन्दुस्तान में रहत-खात पाकिस्तान परस्ती करे वालन के ई मंजूर नइखे. ऊ चाहत बाड़ें कि गद्दारी कइल उनुकर मौलिक अधिकार मान लीहल जाव आ सरकार उनुका खिलाफ देशद्रोह के मुकदमा मत चलावे.\nआ जब गद्दारी भा देशद्रोह के कानून पर सोचीं त पाएब कि ई उहे कानून ह जवन ब्रितानी सरकार आपन सत्ता बनवले राखे ला बनवले रहुवे. आजादी का बाद उहे कानून कांग्रेस सरकार आपन सत्ता बनवले राखे ला बरकरार रखलसि आ अब मोदी सरकारो में उहे कानून बरकरार बा. अब गद्दारी के मुकदमन से जवना लोग के शिकायत बा ऊ लोग इहो बतावत चले कि पिछला साठ बरीस में एह कानून के काहे ना बदललसि लोग. सवाल जायज बा आ जब आगे कभी दोसरा गोल के सरकार बनी त हो सकेला कि भाजपो के गोल के एह कानून से शिकायत हो जाव.\nसच्चाई इहे बा कि सरकार आ देश के संप्रभुता भा गद्दी बचवले राखे ला एह तरह के कानून के जरुरत हमेशा रही. देशहित का खिलाफ बोलला के कबो वैचारिक स्वतंत्रता के जामा ना पहिरावल जा सके. गद्दारी करे वाला के गोली खाए ला हमेशा तइयार रहहीं के पड़ी. तू ढेला मरब त हमार गोली तोहार स्वागत करबे करी. पैलेट गन के खिलाफत करे वाला लोगन ला अब चिन्ता वाला खबर ई आइल बा कि सरकार अब मिर्ची वाली गोली बनावे में लागल बिया. आ ओह लोग के अबहियें से छनछनाऐ लागल होखी ई सुनि के.


50 दिन का बादो आपन शान बनवले कायम बा ‘जीना तेरी गली में’ – Anjoria\n50 दिन का बादो आपन शान बनवले कायम बा ‘जीना तेरी गली में’\n51 दिन के ज़बरदस्त भीड़ संगे सउँवा दिन बनावे ओर बढ़त सिनेमा भोजपुरी के साल 2013 के फाइनल खेले का तइयारी में बा भोजपुरी फिलिम ‘जीना तेरी गली में’. सिनेमा भोजपुरी के बाजार में अपने मुँह मियाँ मिट्ठू बनत लोग के छोड़ दीं त दर्शकन के मानना बा कि चर्चित आ कुशल निर्देशक राजकुमार आर. पांडेय के फिलिम ‘जीना तेरी गली में’ अब तक ले के सबले सफल फिलिम बा. छठवो हफ्ता बिहार के लगभग 30 गो सिनेमा घर में सुपर हिट के फाईनल खेले में लागल ई फिलिम दर्शकन के खूबे लुभावत बिया. दर्शकन के रुझान बतावत बा कि एह साल के सबले बड़ सुपर हिट फिलिम होखी ई.\nएह फिलिम के मैन आफ द स्क्रीन बाड़न प्रदीप पांडेय उर्फ चिंटू जे अपना छोटे उमिर में अभिनय, नृत्य, कॉमेडी आ एक्शन के हर रूप में अपना आकर्षक व्यक्तित्व आ आत्म विश्वास से ढलले बाड़न कि फिलिम सफलता के इतिहास रचे में लागल बिया.\nबधाई बा ‘जीना तेरी गली मे’ के पूरा टीम के.\nएक्शन इमोशन से भरपूर फिलिम "धुरंधर – द शूटर" १२ जुलाई से बिहार में


गिरफ्तारी – टटका खबर\nशिखंडी का सहारे गाँधारी संजय के गिरफ्तार करवली\nमहाभारत के पात्रन का काल्पनिक घटनाक्रम में गाँधारी संजय के गिरफ्तारी करवा दिहली. एह काम में ऊ अपना सेवा में लागल शिखंडी के आगा कइले बाड़ी. कहल जात बा कि गाँधारी शिखंडी के कामकाज में हस्तक्षेप ना करसु. संजय पर आरोप बा कि ऊ धृतराष्ट्र का विरोध में साँच साँच खबर सुनावत रहलें जवना चलते\nअपहरण का मामिला में मुखिया गिरफ्तार\nसारण जिला के मुखिया संघ के जिला अध्यक्ष रह चुकल आ सोनबरसा के मुखिया दलन प्रसाद यादव के एगो औरत के अपहरण का मामिला में पुलिस गिरफ्तार कइले बिया. करीब तीस साल पुरान एगो मुकदमा में झारखंड के लोहरदग्गा के नौवाडीह के चारवा उराँव आरोप लगवले रहलन कि उनुका बच्चियन के अपहरण कर लिहल गइल


गोड़ लागीं ए बाबा, कहंवा लपकत जातs बानी? हमनी किंहा, पंडी जी लोग के परनामो कइला के अजिबे ढंग बा । अब “गोड़ लागीं ए बाबा...” से त इहे नु कहाई ।एक मने बाबा के गोड़ लगाई आ दोसरका मने बाबा से गोड़ लगवायीं ।अब गाँव में एह तरह के बतकही चलत रहेला ...\nहमार गाँव के नाव ह –पवना... आ एह गाँव में एगो गान्ही चउक बा । पता ना गान्ही बाबा एहिजा कइसे पहुंच गईले... इतिहास में त नईखे, बाकी इ गान्हिये चउक कहाला । एहिजा मय गाँव के स्थिराह लोग मुफुत के मिठाई-जिलेबी के गन्ह (गंध) लेवे खातिर जुटल रही । आ आवत जात लोगन के टोकत रही । इहे बड़का मनोरंजन रहे... एही मनोरंजन में आज हम धरयिनी ।\nएक जाना कहले- ए बाबा, सोहराई (दिवाली) बितल आ अब छठ आइल ।\nबाकी एह छठे के सोच के हमनी के बुद्धि भरमाता...\nसुरुज बाबा मरद हवें... चान-सुरुज सभे आकासे में रहेले, बाकी इ छठी मईया कवन देवता हई । इनकर भेद त रउरे बुझायीं ।\nबड़ फेर भइल ए भाई... इ बाबूसाहेब लोग के आज बढ़िया मसाला भेंटाइल बा...\nकहनी- ए बाबु साहेब ! काल भोरे-भोरे, नहा धोकर हमारे दुआर पे आइये । सीधा आ दक्षिणा जरुर रखियेगा... पान-सोपाड़ी आ छुट्टा फुल के साथे ।\nउहो बाबूसाहेब उजबक... होत फजिराहे नहा धो के आ गइले ।\nकहनी की – सुनी कथा त सूना देब बाकी एह कथा से पहिले इहो सुनी –\n“कइली बरतिया तोहार ए छठी मईया\nतोहार महिमा अपार, ए छठी मईया”\nपकड़ी के फेंड़ (पेड़) पर भोंभा बाजत रहे । हमनी के चिहायीं जा, एह भोंभवा में से कईसे आवाज आवत बा !!! शहनाई के जईसे एकरो रूप बा , बाकी तनी बड़हने बा... शहनाई त मुंह से फूंक के बजावल जाला । अब एह भोंभा के पोंछ पे बटखरा जईसन कुछ बाँधल बा । एहिजा के फूँकत बा !!?? गांवे कोठी प एगो बाबूसाहेब के बरियात आइल रहे ।दुआर पे एक कोना में चौकी पे दू जाना शहनाई आ एगो तबला बजावे बयिठले ।लायिकायीं के अकिल, एगो आगलगावन चाचा लइकन के उस्का देलें कि शहनाईवाला के सोझा अचार खा स ।हमनियों के चांगड़... आम के खटाई लगनी जा चाटे ।अब उ शहनाई वाला फूंक त बरियार मारे बाकी आवाज आवे फें फें... भइल शिकायत ।लउर लेके एक जाना हमनी पे टूटले ... बाकी हमनी के अन्हिया बैताल हो गईनी जा ।\nउहे अमवा के खटईया वाला खेल एहो भोंभा पे करीं जा, बाकी एकरा सुर में कवनो विघिन ना पड़े... एके रागे गावत जाए ।भोंभवा के पीछे देखीं जा की कवनो मरद मेहरारू घुसल त नईखन...\nलीं... बात शुरू कइनी ह छठी माई के गीत से … आ भोंभा के बखाने लगनी ।आ रउरो मुंह बा के सुनत (पढ़त) जात बानी... टोकनी ह काहे न !!??...\nअच्छा त अब ध्यान देब... हम भटकीं-त टोकब... कुछो ना बुझीं त – रोकब !!!\nहं त एक बार जयकार लगायीं कि - हे ! छठी माई किरिपा बरसायीं ।\nसुमीर लीं भोले बैजनाथ के नांव... अमुक क्षेत्रे, अमुक गाँव... ले लीं आपन गोत्र-पित्र के नाव...\nएह गोबर गणेश पे पान फुल सोपाड़ी चढ़ाईं... संगे सवा रोपेया दक्षिणा ।\nत बात करत रहीं एह छठी माई के... लयिकायीं से ईगो सवाल कुलबुलात रहे । पूजा होत बा सुरुज बाबा के त इ छठी माई के हई !? सुरुज बाबा त रथ पे बाड़े, जवना के सात गो घोडा खींचेला... इ छठी माई कहीं लउकत नइखी । इहे सवाल हम आपन बाबा से पूछनी । हमार वेदव्यास उन्हें के... बाबा बतवनी हमरा के जवन कथा- उहे हमरा मुखे सुनी –\nकथा बा शिव पुराण के... हँ हँ हँ ... उहे भोले बैजनाथ के कथा बा ।\nउनकर छोट लइका के नाव रहे स्कन्द । लयिकायींयें से बड़ चंचल ... कोरे में रहन बाकी उत्पात के कमी ना रहे ।स्कन्द के माई रही गउरा... गइली एक दिन नदी के कछारे नहाए ।\nआ एह लइका के किनारे कपड़ा में लपेटी छोड़ गइली । लइका रहे उत्पाती एक ओरे लुढ़के लागल । किनारहीं नरकट के झुरमुट रहे.. लइका ओही में घुस गइल... ठंढा छांह मिलल त घोर नींद घेरलस ।\nओने गउरा के लइका ना मिलल त रोवत पीटत घरे गइली कि कवनो शेर बाघ भा सोंस घड़ियाल लइका के ले गइल ।\nघरी भ बीतल होई की छव गो सुनार मुनर राजकुमारी आकास से उतरली आ नहाये लगली...\nलइका के भूख लागल त जागल आ रोये लागल ।\nओह लइकवा के रोवाई सुन के इ छौ जानी नरकट के झुरमुट म गइली, त देखत का बाड़ी- बड़ सुनर लइका, भूखे बिलखत बा ।\nएह लोग के दया आईल त सभे जानी आपन आपन दूध एह लइका के पिअवलस ।लइका चुप लगा गइल ।\nबोलीं – जै भोलानाथ !\nइ छौ बहिन लोग कृतिका नक्षत्र के तारा लोग रहे, इहो लोग के कृतिके कहल जाला । कृतिका नक्षत्र , सुरुज भगवान के सबसे नजीक होला । इ लोग सुरुज भगवान के प्रार्थना कइल कि अब इ लइका हमनी के लइका ह ।अब रउरा एकरा के आशीर्वाद दिहीं ।\nसुरुज बाबा बड़ा प्रसन्न... ओह लइका के बुद्धि-विद्या आ अमर होखे के वरदान देले ।\nध्यान लगा के देखले त सभे कुछ मालूम हो गइल कि , इ लइका भोला नाथ के ह...\nकहले इनकर नाव त स्कन्द ह बाकी तोहर लोग के लइका भइला से अब इनकर नाव कार्तिकेय होयी ।\nत अब गउरा के साथे इ लइका के छौ माई आउर भेटा गईली । इहे छठी माई हई ।\nत परेम से बोलीं – जै हो छठी माई । जै हो सुरुज बाबा...\nजइसे छठी माई एह लइकवा के लालन पालन करके ओकर भूख मेटवली । ओइसहीं हे ! छठी माई हमनियों के लइकन खातिर सुरुज बाबा से वरदान मांग दीं । हमनियो के लइकन के बरदान दीं ।\nलीं कथा ख़तम हो गईल । हमार दक्षिणवा निकालीं ।\n- शशि रंजन मिश्र


विख्यात साहित्यकार आचार्य जानकीवल्लभ शास्त्री के निधन – टटका खबर\nहिन्दी के प्रकाण्ड विद्वान आ साहित्यकार आचार्य जानकीवल्लभ शास्त्री के निधन काल्हु उनुका मुजफ्फरपुर आवास पर हो गइल. ९५ साल के आचार्य हालही में तीन हफ्ता अस्पताल में रह के लवटल रहनी ह. आचार्य के जन्म साल १९१६ में गया जिला के मैगरा गाँव में भइल रहे बाकिर मुजफ्फरपुर में अध्यापन करत एहिजे बस गइल रहनी. कविता, उपन्यास, निबन्ध, संस्मरण हर विधा में आचार्य के पुस्तक प्रकाशित बाड़ी सँ.\nआर्थिक तंगी में रहला का बावजूद आचार्य जानकीवल्लभ शास्त्री के स्वाभिमान में कवनो कमी ना रहे. पद्मश्री पुरस्कार खातिर चुना गइला का बाद जब सरकार उनुका से उनकर बायोडाटा मँगलसि त शास्त्री जी ओह चिट्ठी पर पद्मश्री अस्वीकार लिख के वापिस कर दिहलन. कहलन कि जेकरा उनुका कृतित्व का बारे में जानकारी नइखे ओकरा से कवनो सम्मान लिहला के जरुरत नइखे. बिहार सरकार में कला आ संस्कृति मंत्री सुखदा पाण्डेय शास्त्री जी के एक लाख रुपिया के सहायता के एलान कइले रहली, इहो कहले रहली कि राथि कोषागार में आ गइल बा. आचार्य जी दुनिया छोड़ के चल गइनी बाकिर ऊ राशि ना मिल पावल.\nशास्त्री जी के माई बचपने में मर गइल रहीं आ उनुकर लालन पोषण एगो विधवा पड़ोसी कइली. निर्दयी बाप का चलते पूरा बचपन कष्ट में गुजरल. एही एकाकीपन से शायद उनुका भीतर के साहित्यकार जाग गइल आ बाद में साहित्यसृजना में शास्त्री जी लगातार आगे बढ़त गइनी.\nबारह साल के उमिर में अपना से तीन साल बड़ लड़िकी से शादी हो गइल रहे. शास्त्री जी के पूरा नाम आचार्य जानकीवल्लभ ललितललाम शास्त्री सुन के आचार्य हजारी प्रसाद द्विवेदी ठहाका मार के हँस पड़ल रहले.


एक्शन आ एंटरटेनमेंट से लबरेज फिलिम ‘लड़ब मरते दम तक’ – Anjoria\nसुनीला मिश्रा के प्रस्तुति, दुर्गा फिल्म्स प्रोडक्शन के बैनर तले बनत भोजपुरी फिल्म ‘लड़ब मरते दम तक’ के शूटिंग के शेड्यूल हाल ही में पनवेल के सुर्वे फार्म में पूरा भइल. करीब अस्सी फीसदी शूटिंग पूरा हो गइल बा.\nएह फिलिम के निर्माता संजय कुमार मिश्रा, निर्देशक जीत चटर्जी आ लेखक के. मनोज सिंह हउवें. संगीतकार लाल सिन्हा, गीतकार अरविन्द तिवारी, बिपिन बहार, फणीन्द्र राव अउर अशोक मिश्रा, एक्शन गुरु हीरा यादव, कोरियोग्राफर संजय कोर्वे आ कैमरामैन श्यामल चक्रवर्ती हउवें. कलाकारन में विराज भट्ट, शुभम तिवारी, सुप्रेरणा सिंह, सीमा सिंह, सुदेश कौल, दीपक सिन्हा, उमाकांत राय, अनुपमा श्रीवास्तव वगैरह शामिल बाड़ें.\nफिलिम का बारे में बतावत निर्माता संजय कुमार मिश्रा के कहना बा कि एह फिलिम में एगो आइटम गर्ल के जिनिगी में आइल उतार चढ़ाव देखावल गइल बा. उमेद जतवलें कि एह एक्शन म्यूजिकल आ एंटरटेनमेंट से लबरेज फिलिम के हर वर्ग के दर्शक पसंद करीहें.


अंजना सिंह | Anjoria's Weblog\nइण्डस्ट्री न्यूज, कलाकार में प्रकाशित किया गया | Tagged अंजना सिंह\t| Leaveareply\nसिनेमा भोजपुरी के हॉट केक अंजना सिंह भोजपुरी के नयका सुपरस्टार खेसारीलाल यादव के दिल चोरा लिहले बाड़ी. एह दुनु जने के अभिनय से सजल फिल्म “दिल ले गइल ओढनिया वाली” के हकीकत इहे ह. बालाजी सिनेविजन प्रा. लि. के बैनर तले बनत प्रसिद्ध वितरक पप्पू भाई, राजेश सिंह आ संजय कनूगा निर्मित एह फिल्म के निर्देशक हउवें अरबिंद चौबे.\nअंजना सिंह के कहना बा कि खेसारी लाल क साथ उनकर केमेस्ट्री ओँन स्क्रीन आ ऑफ स्क्रीन दुनु बढ़िया बा. एह जोड़ी के पहिला फिलिम रहल आलोक कुमार क “देवरा पर मनवा डोले”. फिलहाल राजपिपला में खेसारीए लाल का साथे “लहू के दो रंग” का शूटिंग में व्यस्त अंजना सिंह अपना एह फिल्म के सफलता खातिर आश्वस्त बाड़ी. फिल्म में शशि मोहन सिंह, प्रिया कपूर, मनोज टाईगर, आनंद मोहन, प्रिया पाण्डेय, रत्नेश वरनवाल, आशा शर्मा, जसवंत कुमार, बालेश्वर सिंह, जय सिंह आ रजनीश झांजी के प्रमुख भूमिका बा.\nकलाकार, फिल्म में प्रकाशित किया गया | Tagged अंजना सिंह, दिल ले गइल ओढनिया वाली\t| Leaveareply\nकलाकार में प्रकाशित किया गया | Tagged अंजना सिंह\t| Leaveareply\nभोजपुरी फिल्म जगत में हॉट केक बन गइल मशहूर अभिनेत्री अंजना सिंह एह महिना के आखिरी हफ्ता में भोजपुरी फिल्म जगत में अपना अइला के पहिला सालगिरह मनावे जात बाड़ी. एह एक साल में ऊ अपना अदाकारी से दर्शकन के दिल त जीतिये लिहले बाड़ी, निर्माता – निर्देशकन आ साथी कलाकारनो के अपना ओर आकर्षित कइले बाड़ी. इहे वजह बा कि अंजना सिंह एक साल का भितरे भोजपुरी सिनेमा के सगरी बड़का कलाकारन का साथे काम करे के मौका पा चुकल बाड़ी.\nरवि किशन के साथ फौलाद से बड़का परदा पर डेग धरे वाली अंजना पवन सिंह का साथे ट्रक ड्राइवर, लावारिस, निरहुआ का साथे एक बिहारी सौ पर भारी आ वर्दी वाला गुंडा, खेसारी लाल का साथे दिल ले गइल ओढनिया वाली अउर देवरा पर मनवा डोले, रवि किशन आ मनोज पाण्डेय का साथे कईसन पियवा के चरित्तर बा वगैरह फिलिमन में काम कइले बाड़ी. एह आठ फिलिमन के बाद अब अंजना निर्देशक जगदीश शर्मा के फिलिम “कर्जा माटी के” साइन कइले बाड़ी. एह फिलिम में उनुका साथे बाड़न विराज भट्ट.\nबकौल अंजना – भोजपुरिया माटी के उनुका पर बड़हन करजा बा जवना के उतार पावल एह जनम में त संभव नइखे बाकिर फिलिम के नामे से सही ई करजा उतारे के प्रयास जरूर करीहे.\nइण्डस्ट्री न्यूज, कलाकार, फिल्म में प्रकाशित किया गया | Tagged अंजना सिंह, कईसन पियवा के चरित्तर बा\t| Leaveareply


प्रोमोशनो में आरक्षण देबे के माँग कइली बीएसपी सुप्रीमो मायावती – टटका खबर\nआजु राज्यसभा में सांसद आ बसपा सुप्रीमो मायावती कहली कि दलितन आ जनजातियन के सरकारी आ निजी दुनू क्षेत्र में प्रोमोशनो में आरक्षण के सुविधा दीहल जाव. संगही संगे सवर्णो लोग के रिझावे खातिर कहली कि गरीब सवर्णनो के आर्थिक आधार पर आरक्षण मिले के चाहीं. जानते बाड़ी कि अइसन होखे वाला नइखे त बाँग दिहला में कवन हरज !\nTags: आरक्षण, प्रोमोशन, मायावती


नवम्बर 2017 – Anjoria\nनवम्बर 26, 2017 Editor\nभोजपुरी खातिर विशाल धरना प्रदर्शन 21 फरवरी 2018 के भोजपुरी के संवैधानिक मान्यता आ आठवीं अनुसूची में शामिल करावे खातिर “भोजपुरी जन जागरण अभियान” के बैनर तले राष्ट्र स्तर पर…\n– ओ. पी. सिंह एगो पुरान कहाउत ह कि बाँझि का जनिहें परसवती के पीड़ा. आ हम सोचत बानी कि ई सवाल बाँझिने से काहें पूछल गइल. परसवतिओ के त…\nहमहुँ देवता के परसाद चढ़इतीं – बतंगड़ 60\nनवम्बर 6, 2017 Editor\n– ओ. पी. सिंह पिछला हफ्ता तीन चार गो अइसन बाति सामने आइल जवना प बतंगड़ के पूरा गुंजाइश रहल. देह से अपाहिज बाकिर दिमाग से चौकन्ना आ तेज मशहूर…\nचुप रहऽ, अदालत का खिलाफ मत बोलऽ – बतंगड़ 59\n– ओ. पी. सिंह याद करावल अब जरुरी हो गइल बा कि अदालत का खिलाफ कुछ बोलल नुकसानदायक हो सकेला. देखले बानी कि बड़हन-बड़हन अपराधी कतना आराम से कहेलें कि…


पांडेय कपिल के सेतु सम्मान विश्व भोजपुरी सम्मेलन क बड़ उपलब्धि – Anjoria\nMay 24, 2010 भोजपुरी\n– डा. सुभाष राय\nब्रज के छाँह में भोजपुरी क दू दिन क विश्व सम्मेलन इहां प्यार की नगरी आगरा में संपन्न भइल. तनी विचार-विमर्श, तनी कविता पाठ अउर तनी नाच-गाना, बड़ा नीक मिक्स रहल. बाकिर आप समझीं की गीत-गवनई अउर नाच-गाना में जइसन भीड़ जुटल, वइसन ओ मौका प ना जुटल, जब साहित्य चर्चा होत रहल भा भोजपुरी के हित क बात. भोजपुरियन क एगो दिक्कति बा कि ऊ खूब मेहनत करेलन, खूब स्वाभिमान से रहेलन बाकिर जब बाति टिकुली, साड़ी, साज-सिंगार अउर नाच-नचउअल क होखे लागि त ओहि में खुद के भुला जालन. हम ई कइसे कहीं कि इहवों अइसने भइल बाकिर अगरा में 30-35 हजार से जियादा भोजपुरिया रहेलें, ओमे से का दसो हजार ई सुनि के घर से ना निकलि सकत रहलन कि उनकी नगरी में उनहीं के भाई-बंधु अतिथि बन के आइल बाड़े, उहो मारीशस, सिंगापुर, सूरीनाम अउर मलेशिया तक से.\nचलीं छोड़ीं ई बात. पूरबी यूपी अउर बिहार से हमार कई ठो साहित्यकार मित्र भी सम्मेलन में आइल रहलन. इतवार के जब ऊ लोग अपना देस की ओर रवाना होत रहलन त मुलाकात भइल. हम पूछलीं कि रउवा सभै के एहि सम्मेलन के सबसे महत्वपूर्ण उपलब्धि का लागति बा? भोजपुरी क जानल-मानल साहित्यकार आ पाती पत्रिका के संपादक अशोक द्विवेदी अउर भोजपुरी गीत क बड़ हस्ताक्षर डा. कमलेश राय बिना झिझकले बोललन कि पांडेय कपिल जी के सेतु सम्मान एह सम्मेलन क सबसे बरियार उपलब्धि बा. एह सम्मान से ऊ लोगन के साहस अउर बढ़ी, जे भोजपुरी के मान-प्रतिष्ठा बढ़ावे खातिर जूझत बा, जे भोजपुरियन के उनकर अधिकार दियावे खातिर लड़त बा. कपिलजी आपन पूरी जिनगी भोजपुरी माई के सेवा में होम क दिहलन. ऊ खाली एगो रचनाकारे ना रहलन, उनके हिरदय में अपनी मातृभाषा के लेके अइसन हुलास रहल कि देस-विदेस में बहुत लोगन के भोजपुरी आंदोलन में जोड़ले में उनके कामयाबी मिलल. ई सेतु सम्मान उनकी जिनगी भर के संघर्ष क सम्मान बा. एहसे सबके खुशी बा बाकिर कुछ भोजपुरियन के ई बात के कष्ट देखाइल कि जेकर सम्मान भइल, ओकरे बारे में कुछ बतावे खातिन मंच प केहू जानकार अदिमी ना रहल. ई समझदारी क बात त ना भइल. चलीं हमहीं बता देईं, कम से कम ई रपटिया पढ़े वाला लोग त जानि लिहें कि पांडेय कपिल क का उपलब्धि बा. ऊ भोजपुरी क एक ठो बड़ रचनाकार आ अपनी भासा अउर संस्कृति के लड़ाई क प्रतीक-पुरुष हवें. उनकर फुलसुंघी उपन्यास क काफी चर्चा भइल. काफी समय तक ऊ उरेह पत्रिका क संपादक रहलन. भोजपुरी साहित्य सम्मेलन पत्रिका क भी ऊ संपादन कइल. उनकर नाम एक ठो गजल संग्रह भी बा – अचको कहा गइल.\nसंगठन क बारे में सम्मेलन में का खास बाति भइल, ई केहू कुछ बुझल ना. काहे से कि ई कुल बन कमरा में भइल. हं, भाषण-भीषण सब सुनल. केहू ए सम्मेलन के सूर अउर कबीर क मिलन बतवलस त केहू हरिदास आ कबीर के. एक जना कहलन कि ई गंगा-जमुना क मिलन बा. ई कुल बाति क कवनो अरथ लगावल जाय त ई बुझाता कि भोजपुरी के दूसरकन बोलियन के विकास आ समृद्धि में आपन हित देखाता. ई नीक सोच बा. अगर राजनीति क नजरिया अलगाइ के सोचीं त बात सोलहो आना खरी बा कि हिंदी आ ओकरी बोलियन क भलाई साथे-साथे चलले में बा ना कि एक-दूसरा क टांग खींचला में. 1976 के भोजपुरी सम्मेलन में हिंदी के शलाका-पुरुष हजारी प्रसाद द्विवेदी कहले रहलन कि भोजपुरी क सोगहग प्रेम अगर निम्मन चित्त से आपन काम करे त हिंदी क राष्ट्रभाषा के रूप में मान-सम्मान बनल रही अउर एकरी कुल बोलियन क भी रस्ता केहू रोकि ना पाई. ई सोगहग क उत्पत्ति हजारी प्रसाद जी के अनुसार संस्कृत के सयुगभाग से भइल बा जवने क मतलब बा दूनो भाग यानी संपूर्ण. उनक मतलब ई रहल कि हिंदी आ भोजपुरी, दूनो साथे-साथे आगे बढें. अब ई सोगहग में ब्रज, अवधी, बुंदेली, मैथिलि सबके रखे के चाही. भाषणन से त लागल कि भोजपुरिया लोग द्विवेदीजी क रस्ता धरे के तइयार बा.\nरउरा के थोड़ा अचरज होई जब हम कहब कि भोजपुरी खातिन सबसे नीक बात सुझवलन एक ठो अवधीभासी विद्वान. ऊहो साइंस क अदिमी, जेके साहित्य आ भासा से दूर-दूर तक किछु लेवे-देवे के ना बा. अगरा यूनिवर्सिटी के वाइस चांसलर बाड़न प्रोफेसर के एन त्रिपाठी जी. उनकर विचार रहल कि सबसे जरूरी बाति बा भोजपुरी के साहित्य संग्रह आ ओमे जियादा से जियादा लेखन क, जवनी से ओकर समृद्धि बढ़े. भोजपुरी के जवन समरथ लोग बाड़े, ऊ अपना बोली क अपने घर आ दफतर में उपयोग करें. उनके एमे कवनो संकोच ना होखे के चाही. तुलसीदास कहले बान कि समरथ के नहिं दोस गुसाई. अइसन लोग जब भोजपुरी बोलिहें त लोग उनकर नकल करिहें. हिंदी आ देस की दूसरकी भासन से अच्छा साहित्य क अनुवाद भोजपुरी में कइल जाय, भोजपुरी क साहित्यिक पत्रिका निकालल जाय. एसे हमरी लइकन के अपनिये बोली में ऊ कुल पढ़े के मिलि जाई, जवनी खातिन ऊ अंगरेजी की ओर भागत बाड़न. ई बड़ बाति बा बाकिर का हमनी के ई कुल करे कै तइयार बानी?\nई नीक भइल कि एह सम्मेलन में राजनीतिक बाति ना भइल. किछु लोग भोजपुरी के संविधान की आठवीं अनुसूची में डारे खातिन सरकार पर दबाव डाले क बाति कइलन बाकिर ओके कवनो समर्थन हासिल ना भइल. भोजपुरी क आंदोलन अपने परंपरा क, संस्कृति क, अपने रीति-रिवाज आ अपने संस्कार क आंदोलन बा. एकर बागडोर अइसन हाथे में रहे के चाही, जवन संस्कृति आ भासा-साहित्य क मतलब जानत होखे. अगर अइसन ना होई त कुछ लोग जनता के एकजुटता क फायदा उठा के उनुहीं के ठेंगा देखा दिहें आ आंदोलन के हवा निकारि दिहें. जवने आंदोलन से महापंडित राहुल सांकृत्यायन जुड़ल रहलन, जवने से विख्यात साहित्यकार हजारी प्रसाद द्विवेदी जुड़ल रहलन, वोके संभारे के ओइसने व्यक्तित्व होखे के चाही.\nमारीशस से आइल रहलीं डा॰सरिता बुधू. उनका मन में भोजपुरी के लेके बड़ जोश देखात रहे. ऊ भोजपुरी खातिन बहुत कामो कइले बानी. उनकर बाति सुनिके सबकी आंखि में नमी आ गइल. ऊ यादि कइलीं वो दिन क जब यूपी आ बिहार के गिरमिटिया मजूर लेके कलकत्ता से पहिलका जहाज रवाना भइल रहल. कलकतवा से चलल बा जहजिया, बयरिया धीरे बहो. ऊ जहाज खाली गिनती के भोजपुरिया मजूर लेके ना जात रहे, ओमे गीता, रामायन भी जात रहे, पूरी भोजपुरिया भासा आ संस्कृति जहजिया प सवार होके जाति रहे. तबे त ऊ मजूर ऊहां विदेस की माटी प जाके मजूर से हुजूर बनि गइलें, गिरमिटिया से गोरमेंट हो गइलें. ई भोजपुरियन के मेहनत, लगन, ईमानदारी अउर स्वाभिमान क परिणाम ह.\nएह सम्मेलन में आइल विदेसी भोजपुरियन से हमहन के बहुत कुछ सीखे के बा. उनकर भोजपुरी अब ऊ भोजपुरी ना रहि गइल, जवन ले के ऊ मारीशस, सूरीनाम, ट्रीनीडीड गइल रहलन. ऊ लोग ऊहां के स्थानीय लोगन से एतना घुलि-मिलि गइलन कि उनकी भासा क तमाम शब्द भोजपुरी में आ गइल. एहि तरे भोजपुरी के तमाम शब्द स्थानीय लोगन की भासा में समा गइल. हिंदुस्तानी भोजपुरी क दरवाजा भी हमनी के खुलल रखे के चाही जवने से कि हमहन के संस्कार ताजा बतास के झोंका से वंचित ना रहि जाय. अगर हम सभे वोतने क सकीं, जेतना एहि विश्व भोजपुरी सम्मेलन के मंच से सुझावल गइल बा त भोजपुरी क बहुत भला होई.\nए-158, एम आई जी, शास्त्रीपुरम, बोदला रोड, आगरा\nआगरा में हो रहल भोजपुरी सम्मेलन\n3 thought on “पांडेय कपिल के सेतु सम्मान विश्व भोजपुरी सम्मेलन क बड़ उपलब्धि”\nआदरणीय सुभाष भैया\nआगरा में भईल विश्व भोजपुरी सम्मलेन के मोटा मोटी सभी पहलू पर राउर निगाह रहल ओकर झलक रिपोट में मिलल. निमन लागल. बढ काज कईले बनी.राउर भोजपुरियन से ओरहन भी जायज बा.ईहे कमी हमनी के सबसे जादा संख्या होला के बाबजूद भोजपुरी के कई स्तर पर बाधा पंहुचा रहल बा.\nरिपोट में २२ और २३ मई के भईल सारा कजकरम के उपयोगी रपट देनी एकर ला हमनी के तहे दिल से ध्य्नाबाद के स्वीकार करी.\nजागरण के २२,२३,और २४ के आगरा अंक पर भी रिपोर्ट पढ़नी. उहो सन्देश परक बा.\nरहल बात पाण्डेय कपिल के सेतु सम्मान देवे के त उहाँ के सम्मानित कर के सम्मान के मर्यादा बढ़ गईल काहे से पाण्डेय कपिल भोजपुरी साहित्य के एगो मिल के पत्थर बानी. भोजपुरी पद्य, गद्य, पत्रकारिता औरी भोजपुरी के मानकीकरण के शिखर पुरुष, पाण्डेय कपिल उहाँ के सही मूल्याङ्कन अभी बाकि बा……….विश्व भोजपुरी सम्मलेन के ध्य्नाबाद.\nभोजपुरी जिनिगी, तिमाही\nDr.Ashok Dvivedi says:\nराउर रपट बहुत नीक आ रचनात्मक लागल. अइसन सार्थक रिपोर्टिंग हमके अखबारन में देखे के ना मिलल. एकरा खातिर रउरा के साधुवाद.\na lot has been in bhojpuri film and songs. it must be kept in mind that only written literature can give the height every bhojpuria expects for bhojpuri. alot needs be done in this field. bhojpuri has yet to haveatotal magazine of worth.this would come with the habit of purchasing books in bhojpuri. let us makeapoint of giving gift of books written in bhojpuri.\nit is reallyavery good news to learn that pandey kapil is recognised in the meet. my hearful congratulation!